Avis juridique important

|

32001D0192

2001/192/EY: Neuvoston päätös, tehty 12 päivänä helmikuuta 2001, talouspolitiikan laajoista suuntaviivoista poikkeamisen lopettamiseksi Irlannissa annetun suosituksen julkaisemisesta

Virallinen lehti nro L 069 , 10/03/2001 s. 0024 - 0024

Neuvoston päätös,tehty 12 päivänä helmikuuta 2001,talouspolitiikan laajoista suuntaviivoista poikkeamisen lopettamiseksi Irlannissa annetun suosituksen julkaisemisesta(2001/192/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 99 artiklan 4 kohdan,ottaa huomioon komission ehdotuksen,sekä katsoo seuraavaa:(1) Neuvosto on antanut 12 päivänä helmikuuta 2001 talouspolitiikan laajoista suuntaviivoista poikkeamisen lopettamiseksi Irlannissa suosituksen(1), joka on osoitettu Irlannin hallitukselle, jotta se lopettaisi vuoden 2001 talousarviosuunnitelman poikkeamisen vuoden 2000 talouspolitiikan laajoista suuntaviivoista.(2) Neuvosto katsoo, että suosituksen julkaiseminen edistää jäsenvaltioiden ja yhteisön talouspolitiikan koordinointia ja lisää talouden toimijoiden parissa suosituksen ymmärtämistä, mikä helpottaa suositettujen toimenpiteiden täytäntöönpanoa,ON PÄÄTTÄNYT SEURAAVAA:1 artiklaTalouspolitiikan laajoista suuntaviivoista poikkeamisen lopettamiseksi Irlannissa 12 päivänä helmikuuta 2001 annettu neuvoston suositus julkaistaan Euroopan yhteisöjen virallisessa lehdessä.2 artiklaTämä päätös tulee voimaan 12 päivänä helmikuuta 2001.Tehty Brysselissä 12 päivänä helmikuuta 2001.Neuvoston puolestaPuheenjohtajaB. Ringholm(1) Ks. tämän virallisen lehden sivu 22.


title: 2005/347/EY: Neuvoston päätös, tehty 22 päivänä joulukuuta 2004, säästöjen tuottamien korkotulojen verotuksesta annetussa neuvoston direktiivissä 2003/48/EY säädettyjä toimenpiteitä vastaavia toimenpiteitä koskevan Euroopan yhteisön ja Monacon ruhtinaskunnan välisen sopimuksen tekemisestä

text:
               30.4.2005

               FI

               Euroopan unionin virallinen lehti

               L 110/40

      NEUVOSTON PÄÄTÖS,

   tehty 22 päivänä joulukuuta 2004,
   säästöjen tuottamien korkotulojen verotuksesta annetussa neuvoston direktiivissä 2003/48/EY säädettyjä toimenpiteitä vastaavia toimenpiteitä koskevan Euroopan yhteisön ja Monacon ruhtinaskunnan välisen sopimuksen tekemisestä
   (2005/347/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 94 artiklan yhdessä 300 artiklan 2 kohdan ensimmäisen alakohdan, 300 artiklan 3 kohdan ensimmäisen alakohdan ja 300 artiklan 4 kohdan kanssa,
   ottaa huomioon komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Neuvosto valtuutti 16 päivänä lokakuuta 2001 komission neuvottelemaan Monacon ruhtinaskunnan kanssa sopimuksen, jolla voidaan varmistaa, että mainittu valtio ottaa käyttöön vastaavat toimenpiteet kuin ne, joita on sovellettava yhteisössä tarkoituksena varmistaa säästöjen tuottamien korkotulojen tosiasiallinen verotus.

               (2)

               Neuvottelujen tuloksena syntynyt sopimusteksti on neuvoston antamien neuvotteluohjeiden mukainen. Tekstin liitteenä on Euroopan yhteisön ja sen jäsenvaltioiden sekä Monacon ruhtinaskunnan välinen aiejulistus. Nämä kaksi asiakirjaa ovat neuvoston päätöksen 2005/35/EY (2).

               (3)

               Direktiivin 2003/48/EY (3) soveltaminen edellyttää, että Monacon ruhtinaskunta soveltaa vastaavia toimenpiteitä kuin ne, joista kyseisessä direktiivissä säädetään mainitun valtion Euroopan yhteisön kanssa tekemän sopimuksen mukaisesti.

               (4)

               Päätöksen 2005/35/EY mukaisesti ja edellyttäen, että myöhemmin tehdään päätös sopimuksen tekemisestä, sopimus on allekirjoitettu Euroopan yhteisön puolesta 7 päivänä joulukuuta 2004.

               (5)

               Sopimus ja siihen liittyvä aiejulistus olisi hyväksyttävä yhteisön puolesta.

               (6)

               On tarpeen säätää yksinkertaisesta ja nopeasta menettelystä sopimuksen liitteiden 1 ja 2 mahdollisia mukautuksia varten,

         ON PÄÄTTÄNYT SEURAAVAA:
   1 artikla
   Hyväksytään Euroopan yhteisön puolesta säästöjen tuottamien korkotulojen verotuksesta annetussa neuvoston direktiivissä 2003/48/EY säädettyjä toimenpiteitä vastaavia toimenpiteitä koskeva Euroopan yhteisön ja Monacon ruhtinaskunnan välinen sopimus sekä sopimukseen liittyvä aiejulistus.
   Sopimuksen ja aiejulistuksen tekstit ovat tämän päätöksen liitteinä (4).
   2 artikla
   Komissio valtuutetaan hyväksymään yhteisön puolesta sopimuksen liitteisiin tehtävät muutokset, jotka ovat tarpeen sen varmistamiseksi, että liitteet vastaavat direktiivin 2003/48/EY 5 artiklan a alakohdan mukaisesti ilmoitettuja viranomaisia koskevia tietoja ja direktiivin liitteessä olevia tietoja.
   3 artikla
   Neuvoston puheenjohtaja antaa Euroopan yhteisön puolesta sopimuksen 16 artiklan 1 kohdassa määrätyn ilmoituksen (5).
   4 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 22 päivänä joulukuuta 2004.

            Neuvoston puolesta

            Puheenjohtaja

         C. VEERMAN

      (1)  Lausunto annettu 2 päivänä joulukuuta 2004 (ei vielä julkaistu virallisessa lehdessä).

      (2)  EUVL L 19, 21.1.2005, s. 53.

      (3)  EUVL L 157, 26.6.2003, s. 38. Direktiivi sellaisena kuin se on viimeksi muutettuna direktiivillä 2004/66/EY (EYVL L 168, 1.5.2004, s. 35).

      (4)  EUVL L 19, 21.1.2005, s. 55.

      (5)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.


title: 2008/846/EY: Neuvoston päätös, tehty 4 päivänä marraskuuta 2008 , alueiden komitean italialaisen jäsenen nimeämisestä

text:
               12.11.2008

               FI

               Euroopan unionin virallinen lehti

               L 301/12

      NEUVOSTON PÄÄTÖS,
   tehty 4 päivänä marraskuuta 2008,
   alueiden komitean italialaisen jäsenen nimeämisestä
   (2008/846/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Italian hallituksen ehdotuksen,
   sekä katsoo seuraavaa:

               (1)

               Neuvosto teki 24 päivänä tammikuuta 2006 päätöksen 2006/116/EY (1) alueiden komitean jäsenten ja varajäsenten nimeämisestä 26 päivän tammikuuta 2006 ja 25 päivän tammikuuta 2010 väliseksi kaudeksi.

               (2)

               Alueiden komiteassa on vapautunut jäsenen paikka Fabio GAVAn toimikauden päätyttyä,

         ON PÄÄTTÄNYT SEURAAVAA:
   1 artikla
   Nimetään alueiden komitean jäseneksi jäljellä olevaksi toimikaudeksi eli 25 päivään tammikuuta 2010:
   Maria Luisa COPPOLA, Consigliere regionale – Assessore, Regione Veneto.
   2 artikla
   Tämä päätös tulee voimaan päivänä, jona se tehdään.

      Tehty Brysselissä 4 päivänä marraskuuta 2008.

            Neuvoston puolesta

            Puheenjohtaja

         C. LAGARDE

      (1)  EUVL L 56, 25.2.2006, s. 75.


title: Neuvoston päätös (YUTP) 2015/2096, annettu 16 päivänä marraskuuta 2015, bakteriologisten (biologisten) ja toksiiniaseiden kehittämisen, tuottamisen ja varastoimisen kieltämiseksi ja niiden hävittämiseksi tehdyn yleissopimuksen kahdeksatta tarkistuskonferenssia koskevasta Euroopan unionin kannasta

text:
               20.11.2015

               FI

               Euroopan unionin virallinen lehti

               L 303/13

         NEUVOSTON PÄÄTÖS (YUTP) 2015/2096,
   annettu 16 päivänä marraskuuta 2015,
   bakteriologisten (biologisten) ja toksiiniaseiden kehittämisen, tuottamisen ja varastoimisen kieltämiseksi ja niiden hävittämiseksi tehdyn yleissopimuksen kahdeksatta tarkistuskonferenssia koskevasta Euroopan unionin kannasta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Eurooppa-neuvosto hyväksyi 12 päivänä joulukuuta 2003 joukkotuhoaseiden leviämisen vastaisen EU:n strategian, jolla pyritään muun muassa vahvistamaan bakteriologisten (biologisten) ja toksiiniaseiden kehittämisen, tuottamisen ja varastoimisen kieltämiseksi ja niiden hävittämiseksi tehtyä yleissopimusta, jäljempänä ’kieltosopimus’, jatkamaan kieltosopimuksen todentamista koskevaa pohdintaa, tukemaan kieltosopimuksen maailmanlaajuista soveltamista ja kansallista täytäntöönpanoa, myös rikoslainsäädännön avulla, sekä tehostamaan sen noudattamista.

               (2)

               Yhdistyneiden kansakuntien (YK) turvallisuusneuvosto hyväksyi 28 päivänä huhtikuuta 2004 yksimielisesti päätöslauselman 1540 (2004), jossa joukkotuhoaseiden ja niiden maaliinsaattamisjärjestelmien leviäminen todetaan uhkaksi kansainväliselle rauhalle ja turvallisuudelle. Tämän päätöslauselman määräysten täytäntöönpano edistää kieltosopimuksen täytäntöönpanoa.

               (3)

               YK:n turvallisuusneuvosto hyväksyi 26 päivänä elokuuta 1988 päätöslauselman 620 (1988), jossa muun muassa rohkaistaan YK:n pääsihteeriä tutkimaan viipymättä väitteitä mahdollisesta kemiallisten aseiden, bakteriologisten (biologisten) aseiden tai toksiiniaseiden käytöstä, joka saattaa rikkoa tukehduttavien, myrkyllisten ja muiden samankaltaisten kaasujen sekä bakteriologisten keinojen käytön kieltoa sodassa koskevaa pöytäkirjaa, jäljempänä ’vuoden 1925 Geneven pöytäkirja’. YK:n yleiskokous hyväksyi 20 päivänä syyskuuta 2006 YK:n maailmanlaajuisen terrorisminvastaisen strategian, joka on yleiskokouksen 8 päivänä syyskuuta 2006 antaman päätöslauselman 60/288 liitteenä ja jossa YK:n jäsenvaltiot rohkaisevat pääsihteeriä pitämään käytettävissään olevan asiantuntijoita ja laboratorioita koskevan luettelon sekä tekniset ohjeet ja menettelyt ajan tasalla, jotta väitettyä käyttöä voidaan tutkia ajallaan ja tehokkaasti.

               (4)

               Neuvosto hyväksyi 27 päivänä helmikuuta 2006 kieltosopimusta koskevan yhteisen toiminnan 2006/184/YUTP (1), jonka tavoitteina on edistää kieltosopimuksen maailmanlaajuista soveltamista ja tukea sen täytäntöönpanoa sopimusvaltioissa, jotta voitaisiin varmistaa, että sopimusvaltiot saattavat kieltosopimuksen kansainväliset velvoitteet osaksi kansallista lainsäädäntöään ja hallinnollisia toimenpiteitään.

               (5)

               Yhteisen toiminnan 2006/184/YUTP rinnalla Euroopan unioni hyväksyi biologisia aseita ja toksiiniaseita koskevan toimintasuunnitelman (2), jossa jäsenvaltiot sitoutuivat antamaan luottamusta lisäävien toimien yhteydessä saamansa tiedot YK:lle kunkin vuoden huhtikuussa sekä luettelot asiaankuuluvista asiantuntijoista ja laboratorioista YK:n pääsihteerille kemiallisten tai biologisten aseiden väitettyä käyttöä koskevan tutkinnan helpottamiseksi.

               (6)

               Neuvosto hyväksyi 20 päivänä maaliskuuta 2006 kieltosopimuksen kuudetta tarkistuskonferenssia koskevan yhteisen kannan 2006/242/YUTP (3).

               (7)

               Neuvosto hyväksyi 10 päivänä marraskuuta 2008 kieltosopimusta koskevan yhteisen toiminnan 2008/858/YUTP (4), jonka tavoitteet ovat kieltosopimuksen maailmanlaajuisen soveltamisen edistäminen, kieltosopimuksen sopimusvaltioiden tukeminen sopimuksen täytäntöönpanossa, sopimusvaltioiden luottamusta lisääviä toimia koskevien LLT-ilmoitusten toimittamisen edistäminen ja kieltosopimuksen konferenssien välisen prosessin tukeminen.

               (8)

               Neuvosto hyväksyi 18 päivänä heinäkuuta 2011 päätöksen 2011/429/YUTP (5) kieltosopimuksen seitsemännessä tarkistuskonferenssissa omaksuttavasta unionin kannasta.

               (9)

               Kieltosopimuksen seitsemännessä tarkistuskonferenssissa päätettiin jatkaa täytäntöönpanon tukiyksikön toimeksiantoa uudella viiden vuoden kaudella (2012–2016) ja laajentaa sen tehtäviä kattamaan apupyyntöjen ja -tarjousten tietokannan perustamista ja hallinnointia koskevan päätöksen täytäntöönpano ja siihen liittyvän sopimusvaltioiden välisen tiedonvaihdon helpottaminen sekä tarvittaessa sopimusvaltioiden tukeminen seitsemännen tarkistuskonferenssin päätösten ja suositusten täytäntöönpanossa.

               (10)

               Seitsemännessä tarkistuskonferenssissa päätettiin, että kahdeksas tarkistuskonferenssi pidetään Genevessä viimeistään vuonna 2016 ja että siinä olisi tarkasteltava kieltosopimuksen toimintaa ottaen huomioon muun muassa:

                           i)

                           kieltosopimuksen kannalta merkittävä uusi tieteellinen ja teknologinen kehitys;

                           ii)

                           sopimusvaltioiden edistyminen kieltosopimuksen mukaisten velvoitteiden täytäntöönpanossa;

                           iii)

                           edistyminen seitsemännessä tarkistuskonferenssissa hyväksyttyjen päätösten ja suositusten täytäntöönpanossa.

               (11)

               Neuvosto hyväksyi 23 päivänä heinäkuuta 2012 kieltosopimusta koskevan päätöksen 2012/421/YUTP (6), jonka tavoitteet ovat kieltosopimuksen maailmanlaajuisen soveltamisen edistäminen, kieltosopimuksen sopimusvaltioiden tukeminen sopimuksen täytäntöönpanossa, sopimusvaltioiden luottamusta lisääviä toimia koskevien LLT-ilmoitusten toimittamisen edistäminen ja kieltosopimuksen konferenssien välisen prosessin tukeminen.

               (12)

               Koska kieltosopimuksen seuraava tarkistuskonferenssi järjestetään marras-joulukuussa 2016, on asianmukaista saattaa unionin kanta ajan tasalle,

         ON HYVÄKSYNYT TÄMÄN PÄÄTÖKSEN:
   1 artikla
   Unioni pyrkii bakteriologisten (biologisten) ja toksiiniaseiden kehittämisen, tuottamisen ja varastoimisen kieltämiseksi ja niiden hävittämiseksi tehdyn yleissopimuksen, jäljempänä ’kieltosopimus’, kahdeksannen tarkistuskonferenssin edellä ja sen aikana erityisesti varmistamaan, että sopimusvaltiot käsittelevät seuraavia painopisteitä:

               a)

               kieltosopimuksen noudattamista koskevan luottamuksen lisääminen ja ylläpitäminen tässä päätöksessä kuvatuin erityistoimenpitein;

               b)

               kansallisen täytäntöönpanon tukeminen, myös tiiviimmässä yhteistyössä valtiosta riippumattomien sidosryhmien kanssa;

               c)

               YK:n pääsihteerin tutkintamekanismin tukeminen, kun kyse on biologisten aseiden ja aineiden väitetystä käytöstä, kehittämällä edelleen sen toimintaedellytyksiä keinona vahvistaa kieltosopimuksen VI ja VIII artiklaa; ja

               d)

               kieltosopimuksen maailmanlaajuisen soveltamisen edistäminen.

         Unionin tavoitteena on tarkistaa kieltosopimuksen toimintaa sekä konferenssien välistä prosessia vuosina 2012–2015, edistää konkreettisia toimia ja tutkia vaihtoehtoja kieltosopimuksen tehostamiseksi entisestään. Tämän osalta unioni tekee vuoden 2016 kahdeksatta tarkistuskonferenssia varten konkreettisia ehdotuksia, jotka on määrä hyväksyä kyseisessä konferenssissa.
   2 artikla
   Edellä 1 artiklassa säädettyjen tavoitteiden saavuttamiseksi unioni

               a)

               osallistuu kahdeksannessa tarkistuskonferenssissa tapahtuvaan kieltosopimuksen toiminnan täydelliseen uudelleentarkasteluun, sopimusvaltioiden kieltosopimuksen mukaisesti antamien sitoumusten täytäntöönpano mukaan lukien, sekä vuosien 2012–2015 konferenssien välisen ohjelman toteutumisen ja tulosten arvioinnin täydelliseen uudelleentarkasteluun;

               b)

               kannattaa kahdeksannen ja yhdeksännen tarkistuskonferenssin väliselle ajalle uutta asiasisältöä koskevaa työohjelmaa, jossa otetaan huomioon aiempien konferenssien välisten ohjelmien rajoitukset, hyväksymällä tehostettuja järjestelyjä edistymisen aikaansaamiseksi jatkossakin tässä työohjelmassa, jotta kieltosopimuksen tuloksellisuutta voidaan parantaa;

               c)

               kannattaa kieltosopimuksen yhdeksännen tarkistuskonferenssin järjestämistä viimeistään vuonna 2021;

               d)

               pyrkii luomaan yhteisymmärryksen, jotta kahdeksannessa tarkistuskonferenssissa voidaan onnistua aiemmissa konferensseissa muodostuneiden puitteiden pohjalta, ja edistää muun muassa seuraavia keskeisiä kysymyksiä:

                           i)

                           vaikka unioni tunnustaa, ettei todentamisesta ole tässä vaiheessa päästy yhteisymmärrykseen, se on täydellisen ja tuloksellisen aseidenriisunnan ja aseiden leviämisen estämisen keskeinen osatekijä, se pyrkii yksilöimään vaihtoehtoja, jotka uudessa konferenssien välisessä ohjelmassa ja sen jälkeen voivat osaltaan lisätä luottamusta kieltosopimuksen tavoitteen ja tarkoituksen noudattamiseen ja tulokselliseen täytäntöönpanoon; sopimusvaltioiden olisi voitava osoittaa kieltosopimuksen noudattaminen muun muassa edellytyksiä, toimia ja toimenpiteitä, vapaaehtoiset ja muut paikan päällä toteutettavat sovitut toimenpiteet mukaan lukien, koskevan keskinäisen tiedonvaihdon (kuten pakollisten tai vapaaehtoisten ilmoitusten) ja suuremman avoimuuden kautta; näiden toimien perustana ovat vuosien 2012–2015 konferenssien välisen ohjelman toteuttamisen aikana esitetyt ehdotukset ja ohjelman tulokset;

                           ii)

                           tarvittaessa kansallisten täytäntöönpanotoimenpiteiden, mukaan lukien hallinnollinen lainsäädäntö, oikeudenkäyttö ja rikoslainsäädäntö, sekä patogeenisten mikro-organismien ja toksiinien valvonnan tukeminen ja lujittaminen kieltosopimuksen puitteissa; on mahdollista harkita lisätoimia ja tehdä päätöksiä, jotka koskevat tapoja tehostaa kansallista täytäntöönpanoa: yhteys ja sitoutuminen valtiosta riippumattomiin sidosryhmiin kansallisella, alueellisella ja maailmanlaajuisella tasolla koskien niiden roolia kieltosopimuksen tavoitteiden edistämisessä ja sen täytäntöönpanossa; jatkuva tuki bioturvallisuuteen ja biomateriaalien suojaamiseen liittyviä toimenpiteitä koskevien asianmukaisten standardien hyväksymiselle; tiedottaminen asianomaisille ammattilaisille yksityisellä ja julkisella sektorilla; koulutusohjelmat niille, joilla on oikeus käsitellä kieltosopimuksessa tarkoitettuja biologisia aineita ja toksiineja; vastuullisen ajattelun edistäminen asianomaisten kansallisten ammattilaisten keskuudessa sekä käytännesääntöjen vapaaehtoinen kehittäminen, hyväksyminen ja levittäminen; YK:n turvallisuusneuvoston päätöslauselmista 1540 (2004) ja 1673 (2006) johtuvien velvoitteiden noudattamisen edistäminen, kun se on tarpeen sen estämiseksi, että biologisia aseita tai toksiiniaseita hankitaan tai käytetään terrorismitarkoituksiin, mukaan lukien riski siitä, että valtiosta riippumattomat toimijat saavat haltuunsa aineita, tarvikkeita ja tietoja, joita voitaisiin käyttää biologisten aseiden ja toksiiniaseiden kehittelyssä ja tuotannossa;

                           iii)

                           kaikkien valtioiden liittyminen kieltosopimukseen, myös kehottamalla kaikkia niitä valtioita, jotka eivät ole kieltosopimuksen osapuolia, liittymään siihen viipymättä ja sitoutumaan oikeudellisesti biologisten ja toksiiniaseiden riisuntaan ja niiden leviämisen estämiseen ja, ennen kuin tällaiset valtiot ovat liittyneet kieltosopimukseen, rohkaisemalla niitä osallistumaan tarkkailijoina kieltosopimuksen sopimusvaltioiden kokouksiin ja panemaan kieltosopimuksen määräykset vapaaehtoisesti täytäntöön sekä suosittelemalla kieltosopimuksen maailmanlaajuista soveltamista koskevan sellaisen toimintasuunnitelman hyväksymistä, jota täytäntöönpanon tukiyksikkö koordinoi ja jota arvioidaan konferenssien välisissä kokouksissa pidettävissä erityisistunnoissa;

                           iv)

                           pyrkiminen siihen, että biologisia aseita ja toksiiniaseita koskeva kielto julistetaan maailmanlaajuisesti sitovaksi kansainvälisen oikeuden määräykseksi, myös soveltamalla kieltosopimusta maailmanlaajuisesti;

                           v)

                           pyrkimykset parantaa avoimuutta ja lisätä luottamusta kieltosopimuksen noudattamiseen, mukaan lukien tekemällä tarvittavia ja toteutettavissa olevia tarkistuksia nykyisiin luottamusta lisääviin toimiin; unioni haluaa tehostaa näitä luottamusta lisääviä toimia osoittamalla toimenpiteitä, joilla lisätään niiden suoraa merkitystä keskeisten tavoitteiden eli avoimuuden sekä epäilysten ja huolenaiheiden välttämisen kannalta; tuen jatkaminen vapaaehtoisuuteen perustuvalle vertaisarviointiprosessille, koska se on arvokas väline sopimusvaltioiden välisen avoimuuden lisäämiseksi ja se lisää siten luottamusta kieltosopimuksen noudattamiseen ja kansallisen täytäntöönpanon tehostamiseen parhaiden käytäntöjen jakamisen kautta, lisää sidosryhmien tietoutta täytäntöönpanovaatimuksista ja lisää kansainvälistä yhteistyötä tällä alalla;

                           vi)

                           kemiallisten ja biologisten aseiden väitetyn käytön tutkimiseksi perustetun YK:n pääsihteerin mekanismin toimintaedellytysten vahvistaminen, myös lisäämällä koulutettujen asiantuntijoiden, koulutuksen sekä simulointi- ja kenttäharjoitusten määrää; erikseen suoritettava työ voi tehostaa edelleen kieltosopimuksen VI artiklaa ja epäsuorasti VII artiklaa;

                           vii)

                           sellaisten päätösten tekeminen, jotka koskevat kieltosopimuksen VII artiklassa tarkoitettua avunantoa ja yhteensovittamista asiaankuuluvien järjestöjen kanssa minkä tahansa sopimusvaltion pyynnöstä, jos kyse on biologisten aseiden tai toksiiniaseiden väitetystä käytöstä, mukaan lukien tautien valvontaa, havaitsemista ja diagnosointia koskevien kansallisten valmiuksien ja julkisten terveydenhuoltojärjestelmien parantaminen ensimmäisenä toimenpiteenä.

                           viii)

                           kieltosopimuksen X artiklaan liittyvän yhteistyön ja avunannon avoimuuden lisääminen ja muiden kansainvälisten järjestöjen toimivallan, työn ja asiantuntemuksen huomioon ottaminen; unioni tukee edelleenkin kieltosopimuksen X artiklan konkreettista täytäntöönpanoa eri avustusohjelmiensa kautta, ja se haluaa edelleen pyrkiä yhteisiin näkemyksiin, mikä on tehokkaan toiminnan perusta, kun tavoitteena on rauhanomaisiin tarkoituksiin pyrkivä yhteistyö kieltosopimuksen puitteissa; voitaisiin harkita lisätoimia sekä tehdä päätöksiä, jotka koskevat kansainvälisen yhteistyön, rauhanomaisiin tarkoituksiin pyrkivän avunannon ja tiedonvaihdon lisäämistä biotieteiden ja teknologian osalta sekä valmiuksien kehittämistä tarttuvien tautien valvonnassa, havaitsemisessa, diagnosoinnissa ja leviämisen estämisessä; unioni tukee edelleen nykyisen yhteistyö- ja avunantotietokannan käyttöä ja etsii tarvittaessa keinoja siitä saatavan hyödyn parantamiseksi; tuen antaminen muun muassa G7-maiden yleismaailmallisille kumppanuusohjelmille, asianomaisille unionin ohjelmille sekä maailmanlaajuisen terveysturvallisuusohjelman (Global Health Security Agenda) tavoitteille, joilla pyritään tukemaan kansainvälisen terveyssäännöstön täytäntöönpanoa, aseidenriisuntaa ja arkaluontoisten aineiden ja laitosten sekä tarvittaessa asiantuntemuksen valvontaa ja turvaamista;

                           ix)

                           sellaisen alaan liittyvän tieteellisen ja teknologisen kehityksen tiheämpään ja kohdistetumpaan arviointiin tähtäävän prosessin tukeminen, jolla voi olla vaikutuksia kieltosopimukseen; tällaiseen prosessiin voisi sisältyä täytäntöönpanon tukiyksikön pysyvä tieteellinen ja teknologinen neuvoa-antava tehtävä ja kattavampi tarkistusprosessi keskeisenä osana uudessa konferenssien välisessä työohjelmassa, jotta se kattaa kansainvälisten akatemioiden ja sopimusvaltioiden johtamat asiaan liittyvät tapahtumat ja niiden suorittaman työn kokonaisvaltaisemmalla ja koordinoidummalla tavalla.

         3 artikla
   Tehostaakseen kieltosopimuksen noudattamista unioni lisää LLT-lomakkeiden merkitystä ja kattavuutta

               a)

               tarkastelemalla vuosittaisia LLT-lomakkeita täytäntöönpanoa ja noudattamista koskevana säännöllisenä kansallisena ilmoitusvälineenä sekä kehittämällä niitä edelleen tämän tavoitteen mukaisesti;

               b)

               yksinkertaistamalla LLT-lomakkeita niin paljon kuin mahdollista ja poistamalla mahdolliset epäselvyydet;

               c)

               tukemalla täytäntöönpanon tukiyksikköä voimakkaamman roolin omaksumisessa kansallisten yhteyspisteiden apuna LLT-lomakkeiden täyttämisessä LLT-lomakkeiden sähköistä toimittamista varten järjestettävien alueellisten seminaarien ja koulutuksen avulla;

               d)

               lisäämällä osallistumista luottamusta lisääviin toimiin sekä parantamalla niiden laatua ja kattavuutta laajentamalla sähköisen LLT-mekanismin toimivuutta ja saattamalla se LLT-oppaan tavoin saataville kaikilla YK:n virallisilla kielillä kieltosopimuksen verkkosivustolla.

         4 artikla
   Edellä 1 artiklassa säädettyjen tavoitteiden lisäksi unioni kannattaa täytäntöönpanon tukiyksikön aseman vahvistamista. Unioni tukee erityisesti seuraavaa:

               a)

               täytäntöönpanon tukiyksikön toimeksiannon jatkaminen edelleen viidellä vuodella;

               b)

               uusien toimien sisällyttäminen täytäntöönpanon tukiyksikön toimeksiantoon tarkistetun ja tehostetun konferenssien välisen työohjelman täytäntöönpanon tukemiseksi jäljempänä 5 artiklassa tarkoitetun mukaisesti;

               c)

               tehokkaamman järjestelmän kehittäminen tieteellisen ja teknologisen kehityksen ja sen kieltosopimukseen kohdistuvan vaikutuksen tarkistamiseksi määrittelemällä täytäntöönpanon tukiyksikölle muun muassa pysyvä tieteellinen ja teknologinen neuvoa-antava ja yhteydenpidosta vastaava tehtävä;

               d)

               täytäntöönpanon tukiyksikön koordinoiman, kieltosopimuksen maailmanlaajuista soveltamista koskevan toimintasuunnitelman hyväksyminen;

               e)

               täytäntöönpanon tukiyksikön rooli sopimusvaltioiden kansallisten yhteyspisteiden tukemisessa niiden kerätessä ja toimittaessa 3 artiklassa tarkoitettuja LLT-lomakkeita;

               f)

               täytäntöönpanon tukiyksikön nykyisen henkilöstön riittävä kasvattaminen, jotta se pystyy saavuttamaan uudet tavoitteet ja suorittamaan edellä tässä artiklassa tarkoitetut toimet.

         5 artikla
   Konferenssien välisen ohjelman tarkistamisen ja tehostamisen tukemiseksi unioni erityisesti

               a)

               kannattaa seuraavien kysymysten käsittelemistä uudessa konferenssien välisessä ohjelmassa joko konferenssien välillä käsiteltävinä aiheina tai erityistyöryhmissä taikka molemmilla tavoilla:

                           i)

                           kieltosopimuksen kansallinen täytäntöönpano ja noudattaminen;

                           ii)

                           luottamusta lisääviin toimiin liittyvä jatkotyöskentely kahdeksannen tarkistuskonferenssin jälkeen;

                           iii)

                           kieltosopimuksen VII artiklan mukainen avunanto ja yhteistyö;

                           iv)

                           tieteen ja teknologian kehitys;

                           v)

                           neuvoa-antavan komitean menettelyn tarkistaminen;

                           vi)

                           6 artiklassa tarkoitettu maailmanlaajuinen soveltaminen.

               b)

               kannattaa bioturvallisuutta ja biomateriaalien suojaamista koskevien kansallisten sääntelypuitteiden laatimista; vaikka laboratorioita koskevat bioturvallisuuteen ja biomateriaalien suojaamiseen liittyvät asianmukaiset standardit eivät millään tavalla korvaa sopimuksen noudattamisen valvontaa, tällaisten standardien hyväksyminen ja edistäminen voi pitkällä aikavälillä auttaa yksittäisiä sopimusvaltioita niiden pannessa täytäntöön kieltosopimuksen mukaisia velvoitteitaan; ne voivat myös olla muiden toimenpiteiden ohella hyödyllinen väline, jolla voidaan osoittaa sopimuksen noudattaminen; tästä asiasta käytävät keskustelut, myös alan laboratorioiden, bioturvallisuusyhdistysten ja teollisuuden kanssa, voisivat olla osa uutta konferenssien välistä työohjelmaa;

               c)

               tukee kieltosopimuksen yhteydessä vapaaehtoisia vertaisarviointeja, joihin sopimusvaltiot osallistuvat; vertaisarvioinnin tarkoituksena on parantaa kansallista täytäntöönpanoa ja antaa vakuudet kieltosopimuksen noudattamisesta esimerkiksi täytäntöönpanoa koskevia toimintaedellytyksiä, toimia ja toimenpiteitä sekä noudattamispyrkimyksiä koskevan tietojenvaihdon ja suuremman avoimuuden avulla;

               d)

               tukee konferenssien välisen prosessin päätösvallan vahvistamista tutkimalla eri vaihtoehtoja, kuten selkeästi määriteltyjä päätöksentekovaltuuksia työn eri osa-alueiden osalta.

         6 artikla
   Kieltosopimuksen maailmanlaajuisen soveltamisen tukemiseksi unioni

               a)

               kannattaa täytäntöönpanon tukiyksikön koordinoiman ja konkreettisia toimia sisältävän, kieltosopimuksen maailmanlaajuista soveltamista koskevan toimintasuunnitelman hyväksymistä; toimintasuunnitelmaan voisi sisältyä sellaisia toimia kuin tiedotustapahtumat, yhteiset viralliset yhteydenotot, asiaankuuluvien asiakirjojen kääntäminen ja kannustimet, kuten tiedonvaihto avunantoa koskevista tarjouksista; toimintasuunnitelmaa arvioitaisiin ja tarvittaessa muutettaisiin jokaisessa sopimusvaltioiden kokouksessa;

               b)

               kannattaa kieltosopimuksen maailmanlaajuista soveltamista käsittelevien erityisistuntojen tai työryhmäkokousten järjestämistä konferenssien välisen prosessin yhteydessä tiedotustoimien yhteensovittamiseksi eri toimijoiden välillä ja alueellisten aloitteiden suunnittelemiseksi.

         7 artikla
   Unioni tukee toimia, joilla vahvistetaan kemiallisten ja biologisten aseiden väitetyn käytön tutkimiseksi perustetun YK:n pääsihteerin mekanismin toiminnallisia edellytyksiä, erityisesti varmistamalla kyseisen mekanismin määräysten tuloksellisuuden ja toteuttamalla tätä varten käytännön toimia, kuten koulutusohjelmien tukeminen, mukaan lukien harjoitusten järjestäminen ja analyysilaboratoriojärjestelmän kehittäminen.
   8 artikla
   Unioni tukee toimia kieltosopimuksen VII artiklan vahvistamiseksi kahdeksannessa tarkistuskonferenssissa ottaen huomioon muualla toteutetut toimet, joilla parannetaan kansainvälisiä edellytyksiä reagoida tartuntatautiepidemioihin.
   9 artikla
   Unioni toteuttaa seuraavia toimia tässä päätöksessä tarkoitettujen tavoitteiden saavuttamiseksi:

               a)

               unioni ja sen jäsenvaltiot tekevät tässä päätöksessä vahvistetun kannan perusteella kieltosopimuksen sopimusvaltioiden harkittaviksi kahdeksannessa tarkistuskonferenssissa ehdotuksia, jotka koskevat erityisiä käytännönläheisiä ja toteuttamiskelpoisia järjestelyjä, joilla tuloksellisesti parannetaan kieltosopimuksen täytäntöönpanoa;

               b)

               korkea edustaja tai unionin valtuuskunta suorittaa tarvittaessa virallisia yhteydenottoja;

               c)

               korkea edustaja tai unionin valtuuskunta esittää YK:lle kannanottoja ennen kahdeksatta tarkistuskonferenssia ja sen aikana.

         10 artikla
   Tämä päätös tulee voimaan päivänä, jona se hyväksytään.

      Tehty Brysselissä 16 päivänä marraskuuta 2015.

            Neuvoston puolesta

            Puheenjohtaja

         F. MOGHERINI

      (1)  Neuvoston yhteinen toiminta 2006/184/YUTP, 27 päivältä helmikuuta 2006, biologisten aseiden kieltosopimuksen tukemiseksi joukkotuhoaseiden leviämisen vastaisen EU:n strategian puitteissa (EUVL L 65, 7.3.2006, s. 51).

      (2)  EUVL C 57, 9.3.2006, s. 1.

      (3)  Neuvoston yhteinen kanta 2006/242/YUTP, 20 päivältä maaliskuuta 2006, biologisten aseiden kieltosopimuksen tarkistuskonferenssista vuonna 2006 (EUVL L 88, 25.3.2006, s. 65).

      (4)  Neuvoston yhteinen toiminta 2008/858/YUTP, hyväksytty 10 päivänä marraskuuta 2008, biologisten aseiden kieltosopimuksen tukemiseksi joukkotuhoaseiden leviämisen vastaisen EU:n strategian täytäntöönpanon puitteissa (EUVL L 302, 13.11.2008, s. 29).

      (5)  Neuvoston päätös 2011/429/YUTP, annettu 18 päivänä heinäkuuta 2011, bakteriologisten (biologisten) ja toksiiniaseiden kehittämisen, tuottamisen ja varastoimisen kieltämisestä ja niiden hävittämisestä tehdyn yleissopimuksen (BTWC) osapuolina olevien valtioiden seitsemännessä tarkistuskonferenssissa omaksuttavasta Euroopan unionin kannasta (EUVL L 188, 19.7.2011, s. 42).

      (6)  Neuvoston päätös 2012/421/YUTP, annettu 23 päivänä heinäkuuta 2012, biologisten aseiden kieltosopimuksen tukemisesta joukkotuhoaseiden leviämisen vastaisen EU:n strategian puitteissa (EUVL L 196, 24.7.2012, s. 61).


Avis juridique important

|

32004D0127

2004/127/EY: Neuvoston päätös, tehty 22 päivänä joulukuuta 2003, Euroopan yhteisön ja Tunisian tasavallan välisen tiede- ja teknologiayhteistyötä koskevan sopimuksen tekemisestä

Virallinen lehti nro L 037 , 10/02/2004 s. 0016 - 0016

Neuvoston päätös,tehty 22 päivänä joulukuuta 2003,Euroopan yhteisön ja Tunisian tasavallan välisen tiede- ja teknologiayhteistyötä koskevan sopimuksen tekemisestä(2004/127/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 170 artiklan yhdessä 300 artiklan 2 kohdan ensimmäisen virkkeen ja 3 kohdan ensimmäisen alakohdan kanssa,ottaa huomioon komission ehdotuksen,ottaa huomioon Euroopan parlamentin lausunnon(1),sekä katsoo seuraavaa:(1) Komissio on yhteisön puolesta neuvotellut Tunisian tasavallan kanssa tiede- ja teknologiayhteistyötä koskevan sopimuksen.(2) Sopimus on allekirjoitettu yhteisön puolesta 26 päivänä kesäkuuta 2003 Tessalonikissa sillä edellytyksellä, että se tehdään myöhemmin.(3) Sopimus olisi hyväksyttävä,ON PÄÄTTÄNYT SEURAAVAA:1 artiklaHyväksytään yhteisön puolesta Euroopan yhteisön ja Tunisian tasavallan välinen tiede- ja teknologiayhteistyötä koskeva sopimus.Sopimuksen teksti on tämän päätöksen liitteenä.2 artiklaNeuvoston puheenjohtaja tekee sopimuksen 7 artiklassa tarkoitetun ilmoituksen yhteisön puolesta(2).Tehty Brysselissä 22 päivänä joulukuuta 2003.Neuvoston puolestaPuheenjohtajaA. Matteoli(1) Lausunto annettu 4. joulukuuta 2003 (ei vielä julkaistu virallisessa lehdessä).(2) Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.


title: Komission päätös, annettu 21 päivänä helmikuuta 2012 , EU:n kriminaalipolitiikkaa käsittelevän asiantuntijaryhmän perustamisesta

text:
               23.2.2012

               FI

               Euroopan unionin virallinen lehti

               C 53/9

         KOMISSION PÄÄTÖS,
   annettu 21 päivänä helmikuuta 2012,
   EU:n kriminaalipolitiikkaa käsittelevän asiantuntijaryhmän perustamisesta
   2012/C 53/05
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   sekä katsoo seuraavaa:

               (1)

               Euroopan unionin toiminnasta tehdyn sopimuksen 67 artiklan 3 kohdan mukaisesti unioni pyrkii varmistamaan korkean turvallisuustason rikollisuutta ehkäisevillä ja torjuvilla toimenpiteillä ja tarvittaessa rikoslainsäädäntöjen lähentämisellä.

               (2)

               Euroopan parlamentille, neuvostolle, Euroopan talous- ja sosiaalikomitealle ja alueiden komitealle 20 päivänä syyskuuta 2011 annetussa komission tiedonannossa ”Kohti EU:n kriminaalipolitiikkaa: EU:n politiikkojen tehokkaan täytäntöönpanon varmistaminen rikosoikeuden keinoin” (1) korostetaan johdonmukaisen EU:n kriminaalipolitiikan kehittämistä, jota olisi tuettava asiantuntijaryhmässä käytävillä keskusteluilla.

               (3)

               Tästä syystä on tarpeen perustaa EU:n rikosoikeuden alan asiantuntijaryhmä ja määritellä sen tehtävät ja kokoonpano.

               (4)

               Ryhmän olisi tuettava komissiota EU:n kriminaalipolitiikan kehittämisessä ja annettava neuvoja kaikissa siihen liittyvissä kysymyksissä. Ryhmän olisi myös annettava neuvoja sellaisten todisteiden keräämiseksi, joiden perusteella arvioidaan, ovatko EU:n rikosoikeudelliset toimenpiteet olennaisia unionin politiikan tehokkaan täytäntöönpanon kannalta.

               (5)

               Ryhmän jäseninä olisi oltava enintään kaksikymmentä erittäin pätevää asiantuntijaa, jotka nimitetään yksityishenkilöinä siten, että eri ammatilliset taustat ja maantieteelliset alueet ovat tasapainoisesti edustettuina.

               (6)

               Ryhmän jäsenten toimikauden tulisi kestää kolme vuotta ja se olisi voitava uusia.

               (7)

               Olisi vahvistettava säännöt, joiden mukaisesti ryhmän jäsenet saavat antaa tietoja.

               (8)

               Ryhmän jäsenten henkilötietoja olisi käsiteltävä yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annetun Euroopan parlamentin ja neuvoston asetuksen (EY) N:o 45/2001 (2) mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Kohde
   Perustetaan EU:n kriminaalipolitiikkaa käsittelevä asiantuntijaryhmä, jäljempänä ’ryhmä’.
   2 artikla
   Tehtävät
   Ryhmän tehtävänä on neuvoa komissiota aineellisen rikosoikeuden alalla EU:n kriminaalipolitiikan kehittämisen yhteydessä. Siihen sisältyy erityisesti neuvojen antaminen asiaan liittyvistä oikeudellisista kysymyksistä ja sellaisten todisteiden kerääminen, joiden perusteella asianomaisten alojen asiantuntijaryhmiä kuullen arvioidaan, ovatko EU:n rikosoikeudelliset toimenpiteet olennaisia unionin politiikan tehokkaan täytäntöönpanon kannalta.
   3 artikla
   Kuuleminen
   Komissio voi kuulla ryhmää kaikista kysymyksistä, jotka liittyvät EU:n kriminaalipolitiikan kehittämiseen.
   4 artikla
   Jäsenten nimittäminen
   1.   Asiantuntijaryhmässä on enintään 20 jäsentä. Nämä jäsenet nimitetään yksityishenkilöinä.
   2.   Oikeusasioiden pääosaston pääjohtaja nimittää jäsenet erittäin pätevien rikosoikeuden alan asiantuntijoiden joukosta. Jäsenten valinnassa pyritään varmistamaan, että eri asiantuntemusalat, maantieteelliset alueet ja sukupuolet ovat mahdollisimman tasaisesti edustettuina, ottaen huomioon asiantuntijaryhmän erityistehtävät ja vaadittu asiantuntemus.
   3.   Ryhmään nimetään asiantuntijoita tiede- ja tutkimuslaitoksista sekä oikeusalan toimijoita.
   4.   Jäsenet nimitetään tehtäväänsä yksityishenkilöinä kolmeksi vuodeksi. Hyväksymällä ryhmän jäsenyyden he sitoutuvat toimimaan riippumattomasti ja yleisen edun mukaisesti. Jos ilmenee asiantuntijaan liittyvä eturistiriita, komission yksiköt voivat poistaa kyseisen asiantuntijan ryhmästä tai ryhmän tietystä kokouksesta tai ne voivat päättää, että kyseinen asiantuntija ei saa keskustella asialistalla olevista kysymyksistä. Ryhmän jäsenet hoitavat tehtäväänsä siihen asti, kunnes heidän tilalleen nimitetään toinen jäsen tai heidän toimikautensa päättyy. Sama henkilö voidaan nimittää uudeksi toimikaudeksi.
   5.   Sellaisen jäsenen tilalle, joka ei enää tosiasiallisesti pysty osallistumaan ryhmän työhön, joka eroaa tehtävästään tai joka ei täytä tämän artiklan 3 kohdassa tai Euroopan unionin toiminnasta tehdyn sopimuksen 339 artiklassa vahvistettuja edellytyksiä, voidaan nimittää uusi jäsen jäljellä olevaksi toimikaudeksi.
   6.   Ryhmän jäsenten nimet julkaistaan komission asiantuntijaryhmiä ja muita vastaavia elimiä koskevassa rekisterissä, jäljempänä ’rekisteri’, ja oikeusasioiden pääosaston verkkosivuilla. Jäsenten nimet kerätään ja julkaistaan ja niitä käsitellään asetuksen (EY) N:o 45/2001 säännösten mukaisesti.
   5 artikla
   Toiminta
   1.   Ryhmän puheenjohtajana toimii komission edustaja.
   2.   Asiantuntijaryhmä voi komission kanssa asiasta sovittuaan perustaa alaryhmiä tarkastelemaan erityiskysymyksiä asiantuntijaryhmän määrittelemien toimeksiantojen mukaisesti. Alaryhmät lakkautetaan heti, kun ne ovat täyttäneet toimeksiantonsa.
   3.   Komission edustaja voi pyytää käsiteltävänä olevaa asiaa hyvin tuntevia, ryhmän ulkopuolisia asiantuntijoita osallistumaan tilapäisesti ryhmän tai alaryhmän työskentelyyn. Lisäksi komission edustaja voi antaa tarkkailijan aseman henkilöille, asiantuntijaryhmiä koskevien horisontaalisten sääntöjen 8 kohdan 3 alakohdassa tarkoitetuille organisaatioille ja ehdokasmaille.
   4.   Ryhmän jäsenten sekä kutsuttujen asiantuntijoiden ja tarkkailijoiden on noudatettava perussopimuksissa ja niiden täytäntöönpanosäännöissä vahvistettuja salassapitovelvollisuuksia sekä EU:n turvaluokiteltujen tietojen suojelua koskevia komission turvallisuussääntöjä, jotka on vahvistettu komission päätöksen 2001/844/EY, EHTY, Euratom (3) liitteessä. Komissio voi toteuttaa aiheellisia toimenpiteitä, jos kyseiset henkilöt eivät noudata näitä velvollisuuksia.
   5.   Komissio huolehtii ryhmän sihteeripalveluista.
   6.   Ryhmä voi vahvistaa työjärjestyksensä asiantuntijaryhmien työjärjestysmallin mukaisesti.
   7.   Komissio julkaisee olennaisia tietoja ryhmän toiminnasta joko rekisterissä tai erityisesti tätä varten luodulla verkkosivustolla, jolle rekisteristä on linkki.
   6 artikla
   Kokouskulut
   1.   Ryhmän toimintaan osallistuvat henkilöt eivät saa palkkiota tehtäviensä hoitamisesta.
   2.   Komissio korvaa ryhmän toimintaan osallistuvien jäsenten matka- ja oleskelukustannukset voimassa olevien komission säännösten mukaisesti.
   3.   Kustannukset korvataan vuosittaisessa määrärahojen kohdentamismenettelyssä käytettävissä olevien määrärahojen rajoissa.
   7 artikla
   Voimaantulo
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 21 päivänä helmikuuta 2012.

            Komission puolesta

         Viviane REDING

            Varapuheenjohtaja

      (1)  KOM(2011) 573 lopullinen.

      (2)  Euroopan parlamentin ja neuvoston asetus (EY) N:o 45/2001, annettu 18 päivänä joulukuuta 2000, yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta (EYVL L 8, 12.1.2001, s. 1).

      (3)  Komission päätös, tehty 29 päivänä marraskuuta 2001, komission sisäisten menettelysääntöjen muuttamisesta (EYVL L 317, 3.12.2001, s. 1).


Avis juridique important

|

32001D0214

2001/214/EY: Neuvoston päätös, tehty 26 päivänä helmikuuta 2001, Euroopan yhteisön ja Sri Lankan demokraattisen sosialistisen tasavallan järjestelyjä tekstiili- ja vaatetustuotteiden markkinoille pääsyn alalla koskevan yhteisymmärryspöytäkirjana tehdyn sopimuksen allekirjoittamisesta Euroopan yhteisön puolesta ja sen väliaikaisesta soveltamisesta

Virallinen lehti nro L 080 , 20/03/2001 s. 0011 - 0011

Neuvoston päätös,tehty 26 päivänä helmikuuta 2001,Euroopan yhteisön ja Sri Lankan demokraattisen sosialistisen tasavallan järjestelyjä tekstiili- ja vaatetustuotteiden markkinoille pääsyn alalla koskevan yhteisymmärryspöytäkirjana tehdyn sopimuksen allekirjoittamisesta Euroopan yhteisön puolesta ja sen väliaikaisesta soveltamisesta(2001/214/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen ja toisen alakohdan kanssa,ottaa huomioon komission ehdotuksen,sekä katsoo seuraavaa:(1) Komissio on neuvotellut yhteisön puolesta yhteisymmärryspöytäkirjana tehdyn kahdenvälisen tekstiilituotteiden kauppaa koskevan sopimuksen Sri Lankan kanssa.(2) Yhteisymmärryspöytäkirjana tehty sopimus parafoitiin 5 päivänä joulukuuta 2000.(3) Yhteisymmärryspöytäkirjana tehty sopimus olisi allekirjoitettava yhteisön puolesta.(4) Jotta molemmat osapuolet voisivat hyötyä sopimuksesta heti, kun asiaan kuuluvat ilmoitukset on tehty Maailman kauppajärjestölle (WTO), tätä sopimusta on aiheellista soveltaa väliaikaisesti 1 päivästä joulukuuta 2000, kunnes asianomaiset menettelyt sopimuksen muodolliseksi tekemiseksi on saatettu päätökseen ja edellyttäen, että Sri Lanka soveltaa sitä vastavuoroisesti,ON PÄÄTTÄNYT SEURAAVAA:1 artiklaNeuvoston puheenjohtaja oikeutetaan nimeämään henkilöt, joilla on valtuudet allekirjoittaa yhteisön puolesta Sri Lankan kanssa tekstiilituotteiden kaupasta yhteisymmärryspöytäkirjana tehty sopimus sillä edellytyksellä, että sopimus mahdollisesti tehdään myöhemmin.Sopimuksen teksti on tämän päätöksen liitteenä.2 artiklaYhteisymmärryspöytäkirjana tehtyä sopimusta sovelletaan väliaikaisesti 1 päivästä joulukuuta 2000 vastavuoroisuusperiaatetta noudattaen, kunnes sen muodollista tekemistä varten tarvittavat menettelyt on saatettu päätökseen.3 artikla1. Komissio voi tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä 12 päivänä lokakuuta 1993 annetun neuvoston asetuksen (ETY) N:o 3030/93(1) 17 artiklassa säädettyä menettelyä noudattaen muuttaa kaksinkertaisen tarkkailun järjestelmän soveltamista tiettyihin tuotteisiin neuvoteltuaan Sri Lankan kanssa yhteisymmärryspöytäkirjan 7 kohdan mukaisesti.2. Komissio soveltaa uudelleen kiintiömenettelyä asetuksen (ETY) N:o 3030/93 17 artiklassa säädettyä menettelyä noudattaen, jos Sri Lanka ei täytä yhteisymmärryspöytäkirjan 2 ja 6 kohdan mukaisia velvoitteita.Tehty Brysselissä 26 päivänä helmikuuta 2001.Neuvoston puolestaPuheenjohtajaA. Lindh(1) EYVL L 275, 8.11.1993, asetus sellaisena kuin se on viimeksi muutettuna neuvoston asetuksella (EY) N:o 824/97 (EYVL L 119, 8.5.1997, s. 1).


title: 2009/82/EY,Euratom: Neuvoston ja komission päätös, tehty 18 päivänä joulukuuta 2008 , Euroopan yhteisöjen ja niiden jäsenvaltioiden sekä Kirgisian tasavallan kumppanuus- ja yhteistyösopimukseen liitettävän pöytäkirjan tekemisestä Bulgarian tasavallan ja Romanian Euroopan unioniin liittymisen huomioon ottamiseksi

text:
               30.1.2009

               FI

               Euroopan unionin virallinen lehti

               L 26/5

      NEUVOSTON JA KOMISSION PÄÄTÖS,
   tehty 18 päivänä joulukuuta 2008,
   Euroopan yhteisöjen ja niiden jäsenvaltioiden sekä Kirgisian tasavallan kumppanuus- ja yhteistyösopimukseen liitettävän pöytäkirjan tekemisestä Bulgarian tasavallan ja Romanian Euroopan unioniin liittymisen huomioon ottamiseksi
   (2009/82/EY, Euratom)
   EUROOPAN UNIONIN NEUVOSTO ja
   EUROOPAN YHTEISÖJEN KOMISSIO, jotka
   ottavat huomioon Euroopan yhteisön perustamissopimuksen ja erityisesti sen 44 artiklan 2 kohdan, 47 artiklan 2 kohdan viimeisen virkkeen, 55 artiklan, 57 artiklan 2 kohdan, 71 artiklan, 80 artiklan 2 kohdan sekä 93, 94, 133 ja 181 a artiklan yhdessä sen 300 artiklan 2 kohdan toisen virkkeen ja 300 artiklan 3 kohdan ensimmäisen alakohdan kanssa,
   ottavat huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan,
   ottavat huomioon Bulgarian ja Romanian liittymisasiakirjan ja erityisesti sen 6 artiklan 2 kohdan,
   ottavat huomioon komission ehdotuksen,
   ottavat huomioon Euroopan parlamentin lausunnon (1),
   ottavat huomioon neuvoston Euroopan atomienergiayhteisön perustamissopimuksen 101 artiklan mukaisesti antaman hyväksynnän,
   sekä katsovat seuraavaa:

               (1)

               Euroopan yhteisön ja sen jäsenvaltioiden sekä Kirgisian kumppanuus- ja yhteistyösopimukseen liitettävä pöytäkirja Bulgarian tasavallan ja Romanian Euroopan unioniin liittymisen huomioon ottamiseksi allekirjoitettiin 11 päivänä kesäkuuta 2008 yhteisön ja sen jäsenvaltioiden puolesta neuvoston päätöksen 2008/628/EY (2) mukaisesti.

               (2)

               Pöytäkirjaa on ennen sen voimaantuloa sovellettu väliaikaisesti 1 päivästä tammikuuta 2007 alkaen.

               (3)

               Tämä pöytäkirja olisi tehtävä,

         OVAT PÄÄTTÄNEET SEURAAVAA:
   1 artikla
   Hyväksytään Euroopan yhteisön, Euroopan atomienergiayhteisön ja jäsenvaltioiden puolesta Euroopan yhteisöjen ja niiden jäsenvaltioiden sekä Kirgisian tasavallan kumppanuus- ja yhteistyösopimukseen liitettävä pöytäkirja (3) Bulgarian tasavallan ja Romanian unioniin liittymisen huomioon ottamiseksi.
   2 artikla
   Neuvoston puheenjohtaja tekee yhteisön ja sen jäsenvaltioiden puolesta pöytäkirjan 3 artiklassa määrätyn ilmoituksen. Komission puheenjohtaja tekee tämän ilmoituksen samanaikaisesti Euroopan atomienergiayhteisön puolesta.

      Tehty Brysselissä 18 päivänä joulukuuta 2008.

            Neuvoston puolesta

            Puheenjohtaja

         M. BARNIER

            Komission puolesta

            Puheenjohtaja

         José Manuel BARROSO

      (1)  Lausunto annettu 2. syyskuuta 2008 (ei vielä julkaistu virallisessa lehdessä).

      (2)  EUVL L 205, 1.8.2008, s. 40.

      (3)  EUVL L 205, 1.8.2008, s. 42.


title: 2009/672/EY: Euroopan parlamentin päätös, tehty 23 päivänä huhtikuuta 2009 , Euroopan jälleenrakennusviraston tilien päättämisestä varainhoitovuodelta 2007

text:
               26.9.2009

               FI

               Euroopan unionin virallinen lehti

               L 255/179

      EUROOPAN PARLAMENTIN PÄÄTÖS,

   tehty 23 päivänä huhtikuuta 2009,
   Euroopan jälleenrakennusviraston tilien päättämisestä varainhoitovuodelta 2007
   (2009/672/EY)
   EUROOPAN PARLAMENTTI, joka

               —

               ottaa huomioon Euroopan jälleenrakennusviraston lopullisen tilinpäätöksen varainhoitovuodelta 2007 (1),

               —

               ottaa huomioon tilintarkastustuomioistuimen kertomuksen Euroopan jälleenrakennusviraston tilinpäätöksestä varainhoitovuodelta 2007 sekä viraston vastaukset (2),

               —

               ottaa huomioon neuvoston 10. helmikuuta 2009 antaman suosituksen (5588/2009 – C6-0060/2009),

               —

               ottaa huomioon EY:n perustamissopimuksen ja erityisesti sen 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,

               —

               ottaa huomioon Euroopan jälleenrakennusviraston perustamisesta 5. joulukuuta 2000 annetun neuvoston asetuksen (EY) N:o 2667/2000 (4) ja erityisesti sen 8 artiklan,

               —

               ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön (A6-0169/2009),

               1.

               toteaa, että Euroopan jälleenrakennusviraston tilinpäätöstiedot ovat tilintarkastustuomioistuimen kertomuksen liitteenä;

               2.

               hyväksyy Euroopan jälleenrakennusviraston tilien päättämisen varainhoitovuodelta 2007;

               3.

               kehottaa puhemiestä välittämään tämän päätöksen Euroopan jälleenrakennusviraston johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Klaus WELLE

      (1)  EUVL C 278, 31.10.2008, s. 13.

      (2)  EUVL C 311, 5.12.2008, s. 42.

      (3)  EYVL L 248, 16.9.2002, s. 1.

      (4)  EYVL L 306, 7.12.2000, s. 7.

      (5)  EYVL L 357, 31.12.2002, s. 72.


               30.12.2015

               FI

               Euroopan unionin virallinen lehti

               C 440/116

         P7_TA(2013)0015
   Parlamentin työjärjestyksen muuttaminen suosionosoituksin valittujen varapuhemiesten arvojärjestyksen osalta
   Euroopan parlamentin päätös 16. tammikuuta 2013 parlamentin työjärjestyksen 15 artiklan 2 kohdan toisen alakohdan muuttamisesta suosionosoituksin valittujen varapuhemiesten arvojärjestyksen osalta (2012/2020(REG))
   (2015/C 440/22)

      Euroopan parlamentti, joka

               —

               ottaa huomioon puhemiehen 3. syyskuuta 2010 päivätyn kirjeen,

               —

               ottaa huomioon työjärjestyksen 13 artiklan 1 kohdan tulkinnan, jonka perussopimus-, työjärjestys- ja toimielinasioiden valiokunta hyväksyi 15. kesäkuuta 2011 ja josta ilmoitettiin täysistunnossa 22. kesäkuuta 2011,

               —

               ottaa huomioon työjärjestyksen 211 ja 212 artiklan,

               —

               ottaa huomioon perussopimus-, työjärjestys- ja toimielinasioiden valiokunnan mietinnön (A7-0412/2012),

               1.

               päättää muuttaa työjärjestystä jäljempänä esitetyllä tavalla;

               2.

               palauttaa mieliin, että kyseinen muutos tulee voimaan seuraavan istuntojakson ensimmäisenä päivänä;

               3.

               kehottaa puhemiestä välittämään tämän päätöksen tiedoksi neuvostolle ja komissiolle.

      Tarkistus 1

      Euroopan parlamentin työjärjestys

      15 artikla – 2 kohta – 2 alakohta

                  Nykyinen teksti

                  Tarkistus

               Jos
                     varapuhemiehiä ei valita salaisessa äänestyksessä
                  , arvojärjestys
                     vastaa sitä järjestystä, jossa puhemies julistaa heidän nimensä
                  .

               Jos
                     varapuhemiesten valinta on vahvistettu suosionosoituksin
                  , arvojärjestys
                     määritetään toimittamalla salainen äänestys
                  .


title: 2014/563/EU: Euroopan parlamentin päätös, annettu 3 päivänä huhtikuuta 2014 , vastuuvapauden myöntämisestä Euroopan unionin elinten käännöskeskuksen talousarvion toteuttamisesta varainhoitovuonna 2012

text:
               5.9.2014

               FI

               Euroopan unionin virallinen lehti

               L 266/165

         EUROOPAN PARLAMENTIN PÄÄTÖS,
   annettu 3 päivänä huhtikuuta 2014,
   vastuuvapauden myöntämisestä Euroopan unionin elinten käännöskeskuksen talousarvion toteuttamisesta varainhoitovuonna 2012
   (2014/563/EU)
   EUROOPAN PARLAMENTTI, joka

               —

               ottaa huomioon Euroopan unionin elinten käännöskeskuksen lopullisen tilinpäätöksen varainhoitovuodelta 2012,

               —

               ottaa huomioon tilintarkastustuomioistuimen kertomuksen Euroopan unionin elinten käännöskeskuksen tilinpäätöksestä varainhoitovuodelta 2012 sekä käännöskeskuksen vastaukset (1),

               —

               ottaa huomioon neuvoston 18. helmikuuta 2014 antaman suosituksen (05849/2014 – C7-0054/2014),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan unionin elinten käännöskeskuksen perustamisesta 28. marraskuuta 1994 annetun neuvoston asetuksen (EY) N:o 2965/94 (4) ja erityisesti sen 14 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0205/2014),

               1.

               myöntää Euroopan unionin elinten käännöskeskuksen johtajalle vastuuvapauden käännöskeskuksen talousarvion toteuttamisesta varainhoitovuonna 2012;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan unionin elinten käännöskeskuksen johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 365, 13.12.2013, s. 15.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EYVL L 314, 7.12.1994, s. 1.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.


title: 2014/258/YUTP: Poliittisten ja turvallisuusasioiden komitean päätös EUBAM Libya/3/2014, annettu 30 päivänä huhtikuuta 2014 , Libyassa toteutettavan Euroopan unionin yhdennetyn rajavalvonnan avustusoperaation (EUBAM Libya) johtajan toimeksiannon jatkamisesta

text:
               9.5.2014

               FI

               Euroopan unionin virallinen lehti

               L 136/25

         POLIITTISTEN JA TURVALLISUUSASIOIDEN KOMITEAN PÄÄTÖS EUBAM LIBYA/3/2014,
   annettu 30 päivänä huhtikuuta 2014,
   Libyassa toteutettavan Euroopan unionin yhdennetyn rajavalvonnan avustusoperaation (EUBAM Libya) johtajan toimeksiannon jatkamisesta
   (2014/258/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon Euroopan unionin yhdennetystä rajavalvonnan avustusoperaatiosta Libyassa (EUBAM Libya) 22 päivänä toukokuuta 2013 annetun neuvoston päätöksen 2013/233/YUTP (1),
   sekä katsoo seuraavaa:

               (1)

               Päätöksen 2013/233/YUTP 9 artiklan 1 kohdan nojalla poliittisten ja turvallisuusasioiden komitea (PTK) valtuutetaan Euroopan unionista tehdyn sopimuksen 38 artiklan mukaisesti tekemään asianmukaiset päätökset, jotka koskevat Libyassa toteutettavan Euroopan unionin yhdennetyn rajavalvonnan avustusoperaation (EUBAM Libya) poliittista valvontaa ja strategista johtoa, mukaan lukien päätös operaation johtajan nimittämisestä unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta.

               (2)

               PTK hyväksyi 24 päivänä toukokuuta 2013 päätöksen EUBAM Libya/1/2013 (2), jolla nimitettiin Antti Juhani Hartikainen EUBAM Libyan operaation johtajaksi 22 päivänä toukokuuta 2013 alkavaksi ja 21 päivänä toukokuuta 2014 päättyväksi kaudeksi.

               (3)

               Korkea edustaja ehdotti 14 päivänä huhtikuuta 2014 Antti Juhani Hartikaisen toimeksiannon jatkamista EUBAM Libyan operaation johtajana 21 päivään toukokuuta 2015,

         ON HYVÄKSYNYT TÄMÄN PÄÄTÖKSEN:
   1 artikla
   Jatketaan Antti Juhani Hartikaisen toimeksiantoa EUBAM Libyan operaation johtajana 21 päivään toukokuuta 2015.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 30 päivänä huhtikuuta 2014.

            Poliittisten ja turvallisuusasioiden komitean puolesta

            Puheenjohtaja

         W. STEVENS

      (1)  EUVL L 138, 24.5.2013, s. 15.

      (2)  Poliittisten ja turvallisuusasioiden komitean päätös EUBAM LIBYA/1/2013, annettu 24 päivänä toukokuuta 2013, Libyassa toteutettavan Euroopan unionin yhdennetyn rajavalvonnan avustusoperaation (EUBAM Libya) johtajan nimittämisestä (EUVL L 147, 1.6.2013, s. 13).


title: Poliittisten ja turvallisuusasioiden komitean päätös (YUTP) 2016/396, annettu 15 päivänä maaliskuuta 2016, EU:n operaation komentajan nimittämisestä Somalian turvallisuusjoukkojen kouluttamiseen osallistumista koskevaa Euroopan unionin sotilasoperaatiota (EUTM Somalia) varten ja päätöksen (YUTP) 2015/173 kumoamisesta (EUTM Somalia/1/2016)

text:
               18.3.2016

               FI

               Euroopan unionin virallinen lehti

               L 73/99

         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2016/396,
   annettu 15 päivänä maaliskuuta 2016,
   EU:n operaation komentajan nimittämisestä Somalian turvallisuusjoukkojen kouluttamiseen osallistumista koskevaa Euroopan unionin sotilasoperaatiota (EUTM Somalia) varten ja päätöksen (YUTP) 2015/173 kumoamisesta (EUTM Somalia/1/2016)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan,
   ottaa huomioon Somalian turvallisuusjoukkojen kouluttamiseen osallistumista koskevasta Euroopan unionin sotilasoperaatiosta 15 päivänä helmikuuta 2010 annetun neuvoston päätöksen 2010/96/YUTP ja erityisesti sen 5 artiklan (1),
   sekä katsoo seuraavaa:

               (1)

               Poliittisten ja turvallisuusasioiden komitea (PTK) on päätöksen 2010/96/YUTP nojalla valtuutettu Euroopan unionista tehdyn sopimuksen 38 artiklan mukaisesti tekemään EUTM Somalian poliittista valvontaa ja strategista johtoa koskevat asiaankuuluvat päätökset, mukaan lukien päätökset EU:n operaation komentajan nimittämisestä.

               (2)

               PTK hyväksyi 3 päivänä helmikuuta 2015 päätöksen (YUTP) 2015/173 (2) prikaatikenraali Antonio MAGGIn nimittämisestä EU:n operaation komentajaksi EUTM Somaliaa varten.

               (3)

               Italia ehdotti 9 päivänä helmikuuta 2016, että prikaatikenraali Maurizio MORENA nimitettäisiin uudeksi EU:n operaation komentajaksi EUTM Somaliaa varten prikaatikenraali Antonio MAGGIn seuraajaksi.

               (4)

               Euroopan unionin sotilaskomitea suositti 24 päivänä helmikuuta 2016, että PTK nimittää prikaatikenraali Maurizio MORENAn uudeksi EU:n operaation komentajaksi EUTM Somaliaa varten prikaatikenraali Antonio MAGGIn seuraajaksi 21 päivästä maaliskuuta 2016 alkaen.

               (5)

               Päätös (YUTP) 2015/173 olisi kumottava.

               (6)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden Euroopan unionin päätösten ja toimien valmisteluun ja täytäntöönpanoon, joilla on merkitystä puolustuksen alalla,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään prikaatikenraali Maurizio MORENA EU:n operaation komentajaksi Somalian turvallisuusjoukkojen kouluttamiseen osallistumista koskevaa Euroopan unionin sotilasoperaatiota (EUTM Somalia) varten 21 päivästä maaliskuuta 2016 alkaen.
   2 artikla
   Kumotaan päätös (YUTP) 2015/173.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 15 päivänä maaliskuuta 2016.

            Poliittisten ja turvallisuusasioiden komitean puolesta

            Puheenjohtaja

         W. STEVENS

      (1)  EUVL L 44, 19.2.2010, s. 16.

      (2)  Poliittisten ja turvallisuusasioiden komitean päätös (YUTP) 2015/173, annettu 3 päivänä helmikuuta 2015, EU:n operaation komentajan nimittämisestä Somalian turvallisuusjoukkojen kouluttamiseen osallistumista koskevaa Euroopan unionin sotilasoperaatiota (EUTM Somalia) varten ja päätöksen EUTM Somalia/1/2013 kumoamisesta (EUTM Somalia/1/2015) (EUVL L 29, 5.2.2015, s. 14).


title: Neuvoston päätös 2011/168/YUTP, annettu 21 päivänä maaliskuuta 2011 , Kansainvälisestä rikostuomioistuimesta ja yhteisen kannan 2003/444/YUTP kumoamisesta

text:
               22.3.2011

               FI

               Euroopan unionin virallinen lehti

               L 76/56

         NEUVOSTON PÄÄTÖS 2011/168/YUTP,
   annettu 21 päivänä maaliskuuta 2011,
   Kansainvälisestä rikostuomioistuimesta ja yhteisen kannan 2003/444/YUTP kumoamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Unioni pyrkii toiminnassaan kansainvälisellä tasolla edistämään demokratian, oikeusvaltion, ihmisoikeuksien ja perusvapauksien yleismaailmallisuuden ja jakamattomuuden, ihmisarvon kunnioittamisen, tasa-arvon ja yhteisvastuun periaatteita sekä Yhdistyneiden Kansakuntien peruskirjan ja kansainvälisen oikeuden periaatteiden noudattamista Euroopan unionista tehdyn sopimuksen 21 artiklan mukaisesti. Unioni pyrkii kehittämään suhteita ja rakentamaan kumppanuuksia muun muassa sellaisten kansainvälisten järjestöjen kanssa, jotka noudattavat näitä periaatteita.

               (2)

               Yksi unionin tavoitteista on säilyttää rauha, estää konfliktit ja lujittaa kansainvälistä turvallisuutta noudattaen Yhdistyneiden Kansakuntien peruskirjan päämääriä ja periaatteita.

               (3)

               Kansainvälisen rikostuomioistuimen Rooman perussääntö, jäljempänä ’Rooman perussääntö’, tuli voimaan 1 päivänä heinäkuuta 2002.

               (4)

               Kaikki jäsenvaltiot ovat ratifioineet Rooman perussäännön.

               (5)

               Rooman perussäännön periaatteet ja Kansainvälisen rikostuomioistuimen, jäljempänä ’tuomioistuin’, toimintaperiaatteet vastaavat täysin unionin periaatteita ja tavoitteita. Tuomioistuimen toimivaltaan kuuluvat vakavat rikokset ovat koko kansainvälisen yhteisön samoin kuin unionin ja sen jäsenvaltioiden huolenaihe.

               (6)

               Unioni ja sen jäsenvaltiot ovat vakaasti päättäneet lopettaa näihin rikoksiin syyllistyneiden henkilöiden rankaisematta jäämisen toteuttamalla toimenpiteitä kansallisella tasolla ja lujittamalla kansainvälistä yhteistyötä niiden syytteeseenpanon varmistamiseksi.

               (7)

               Unioni ja tuomioistuin allekirjoittivat 10 päivänä huhtikuuta 2006 yhteistyö- ja avunantosopimuksen, joka tuli voimaan 1 päivänä toukokuuta 2006 (1).

               (8)

               Rooman perussäännössä ilmaistut kansainvälistä rikosoikeutta koskevat periaatteet ja säännöt olisi otettava huomioon muissa kansainvälisissä oikeudellisissa välineissä.

               (9)

               Unioni on vakuuttunut siitä, että maailmanlaajuinen liittyminen Rooman perussääntöön on tuomioistuimen täysipainoisen toiminnan kannalta keskeisen tärkeää, ja katsoo sen vuoksi, että on rohkaistava aloitteita Rooman perussäännön hyväksymisen edistämiseksi, edellyttäen, että ne ovat Rooman perussäännön kirjaimen ja hengen mukaisia.

               (10)

               On erittäin tärkeää, että Rooman perussäännön muodostama kokonaisuus ja tuomioistuimen riippumattomuus säilytetään.

               (11)

               Kansainvälisestä rikostuomioistuimesta 30 päivänä syyskuuta 2002 antamissaan päätelmissä neuvosto on laatinut päätelmien liitteenä olevat periaatteet suuntaviivoiksi jäsenvaltioille, kun nämä tarkastelevat mahdollisten sopimusten tai järjestelyjen tarpeellisuutta ja kattavuutta vastauksena ehdotuksiin, jotka koskevat henkilöiden tuomioistuimelle luovuttamisen ehtoja.

               (12)

               Neuvosto antoi 25 päivänä toukokuuta 2010 päätelmät Kansainvälisen rikostuomioistuimen Rooman perussääntöä koskevasta tarkistuskonferenssista, jäljempänä ’tarkistuskonferenssi’, joka pidettiin Kampalassa, Ugandassa, 31.5.–11.6.2010.

               (13)

               Tarkistuskonferenssissa Rooman perussääntöön hyväksyttiin sen 5 artiklan 2 kohdan mukaisesti muutoksia hyökkäysrikoksen ja sellaisten edellytysten määrittelemiseksi, joiden perusteella tuomioistuin voisi käyttää toimivaltaa kyseisten rikosten osalta; tarkistuskonferenssissa Rooman perussääntöön hyväksyttiin myös muutoksia tuomioistuimen toimivallan laajentamiseksi koskemaan kolmea muuta sotarikosta, kun ne tehdään valtionsisäisten aseellisten selkkausten yhteydessä, ja päätettiin säilyttää toistaiseksi Rooman perussäännön 124 artikla. Nämä muutokset edellyttävät ratifioimista tai hyväksymistä, ja ne tulevat voimaan Rooman perussäännön 121 artiklan 5 kohdan mukaisesti. Tuomioistuin käyttää toimivaltaa hyökkäysrikosten osalta edellyttäen, että siitä tehdään 1 päivän tammikuuta 2017 jälkeen päätös samalla sopimusvaltioiden ääntenenemmistöllä, jota Rooman perussäännön muuttaminen edellyttää.

               (14)

               Unioni sitoutui tarkistuskonferenssissa tarkastelemaan uudelleen tuomioistuinta tukevia välineitään ja saattamaan ne ajan tasalle sekä jatkamaan Rooman perussäännön yleismaailmallisuuden edistämistä ja sen muodostaman kokonaisuuden säilyttämistä.

               (15)

               Rooman perussäännön täytäntöönpano edellyttää käytännön toimenpiteitä, joille unionin ja sen jäsenvaltioiden olisi annettava täysi tukensa.

               (16)

               Toimintasuunnitelma, joka muun muassa Kansainvälisen rikostuomioistuimen perussäännön voimaantulosta 28 päivänä helmikuuta 2002 annetussa Euroopan parlamentin päätöslauselmassa katsottiin Kansainvälisestä rikostuomioistuimesta 11 päivänä kesäkuuta 2001 vahvistetun neuvoston yhteisen kannan 2001/443/YUTP (2) tarpeelliseksi jatkotoimeksi, hyväksyttiin 4 päivänä helmikuuta 2004, ja sitä olisi tarvittaessa mukautettava.

               (17)

               Edellä todetun perusteella kansainvälisestä rikostuomioistuimesta 16 päivänä 2003 vahvistettu yhteinen kanta 2003/444/YUTP (3) olisi kumottava ja korvattava tällä päätöksellä,

         ON HYVÄKSYNYT TÄMÄN PÄÄTÖKSEN:
   1 artikla
   1.   Kansainvälinen rikostuomioistuin, jäljempänä ’tuomioistuin’, on sen tuomiovaltaan kuuluvien vakavien rikosten ehkäisemiseksi ja vähentämiseksi keskeinen keino edistää kansainvälisen humanitaarisen oikeuden noudattamista ja ihmisoikeuksien kunnioittamista ja siten osaltaan turvata vapaus, turvallisuus, oikeudenmukaisuus ja oikeusvaltion periaatteen noudattaminen sekä myötävaikuttaa rauhan säilyttämiseen, konfliktien ehkäisemiseen ja kansainvälisen turvallisuuden lujittamiseen Yhdistyneiden Kansakuntien peruskirjan tavoitteiden ja periaatteiden mukaisesti.
   2.   Tämän päätöksen tavoitteena on jouduttaa Kansainvälinen rikostuomioistuimen Rooman perussäännön, jäljempänä ’Rooman perussääntö’, maailmanlaajuista tukemista edistämällä mahdollisimman laajaa osallistumista siihen, säilyttää Rooman perussäännön muodostama kokonaisuus, tukea tuomioistuimen riippumattomuutta ja sen tehokasta toimintaa sekä tukea yhteistyötä tuomioistuimen kanssa ja täydentävyysperiaatteen täytäntöönpanoa.
   2 artikla
   1.   Edistääkseen tavoitetta mahdollisimman laajasta osallistumisesta Rooman perussääntöön unioni ja sen jäsenvaltiot pyrkivät kaikin tavoin edistämään tätä kehitystä ottamalla aina, kun se on asianmukaista, kolmansien valtioiden, valtioryhmittymien tai asiaankuuluvien alueellisten järjestöjen kanssa käytävissä neuvotteluissa, sopimusneuvottelut mukaan luettuina, tai poliittisissa vuoropuheluissa esille kysymyksen Rooman perussäännön mahdollisimman laajasta ratifioinnista tai hyväksymisestä tai siihen liittymisestä ja sen täytäntöönpanosta.
   2.   Unioni ja sen jäsenvaltiot edistävät maailmanlaajuista osallistumista Rooman perussääntöön ja sen täytäntöönpanoa myös muilla tavoin, kuten hyväksymällä aloitteita Rooman perussäännön sekä siihen liittyvien välineiden arvojen, periaatteiden ja määräysten levittämiseksi. Unioni tekee tarvittaessa yhteistyötä muiden asianomaisten valtioiden, kansainvälisten instituutioiden, valtioista riippumattomien järjestöjen ja muiden kansalaisyhteiskunnan edustajien kanssa tämän päätöksen tavoitteiden edistämiseksi.
   3.   Jäsenvaltioiden on jaettava kaikille asianomaisille valtioille omat kokemuksensa Rooman perussäännön täytäntöönpanoon liittyvistä kysymyksistä ja annettava tarvittaessa muutakin tukea tämän tavoitteen toteuttamiseksi. Jäsenvaltioiden on annettava pyydettäessä teknistä ja mahdollisuuksien mukaan taloudellista tukea lainsäädäntötyölle, jota kolmansien valtioiden osallistuminen Rooman perussääntöön ja sen täytäntöönpaneminen niissä edellyttää. Myös unioni voi pyydettäessä antaa tällaista tukea. Rooman perussääntöön liittymistä tai yhteistyötä tuomioistuimen kanssa harkitsevia valtioita kannustetaan ilmoittamaan unionille näissä pyrkimyksissä ilmenneistä vaikeuksista.
   4.   Tätä artiklaa täytäntöönpantaessa unioni ja sen jäsenvaltiot yhteensovittavat eri valtioille tai valtioryhmittymille tuomioistuimen hyväksi antamansa poliittisen ja taloudellisen tuen.
   3 artikla
   Tukeakseen tuomioistuimen riippumattomuutta unioni ja sen jäsenvaltiot erityisesti:

               a)

               kannustavat sopimusvaltioita suorittamaan vahvistetut maksuosuutensa nopeasti ja täysimääräisesti sopimusvaltioiden kokouksen tekemien päätösten mukaisesti;

               b)

               tekevät kaikkensa, jotta jäsenvaltiot mahdollisimman pian liittyisivät Kansainvälisen rikostuomioistuimen erioikeuksista ja vapauksista tehtyyn sopimukseen tai ratifioisivat sen, ja kannustavat muita valtioita tällaiseen liittymiseen tai ratifioimiseen; sekä

               c)

               pyrkivät tarvittaessa tukemaan tuomareiden, syyttäjien, virkailijoiden ja asianajajien koulutuksen ja avustamisen kehittämistä tuomioistuimeen liittyvässä toiminnassa.

         4 artikla
   1.   Unioni ja sen jäsenvaltiot seuraavat tiiviisti tuomioistuimen kanssa Rooman perussäännön mukaisesti tehtävän yhteistyön kehitystä.
   2.   Unioni valvoo Kansainvälisen rikostuomioistuimen ja Euroopan unionin välisen yhteistyö- ja avunantosopimuksen täytäntöönpanoa.
   3.   Unioni ja sen jäsenvaltiot tarkastelevat tarvittaessa ad hoc -järjestelyjen ja -sopimusten tekemistä tuomioistuimen tehokkaan toiminnan mahdollistamiseksi ja kannustavat kolmansia osapuolia tekemään niin.
   4.   Unioni ja sen jäsenvaltiot tarvittaessa kiinnittävät edelleen kolmansien valtioiden huomion neuvoston 30 päivänä syyskuuta 2002 Kansainvälisestä rikostuomioistuimesta antamiin päätelmiin ja niiden liitteenä oleviin EU:n pääperiaatteisiin, kun kyse on ehdotuksista sopimuksiksi tai järjestelyiksi henkilöiden tuomioistuimelle luovuttamista koskevien ehtojen osalta.
   5 artikla
   Unioni ja sen jäsenvaltiot tekevät tarvittaessa aloitteita tai toteuttavat toimenpiteitä täydentävyysperiaatteen täytäntöönpanon varmistamiseksi kansallisella tasolla.
   6 artikla
   Neuvosto ja unionin ulkoasioiden ja turvallisuuspolitiikan korkea edustaja koordinoivat tarvittaessa unionin ja sen jäsenvaltioiden toimenpiteitä 2–5 artiklan täytäntöönpanemiseksi.
   7 artikla
   Jäsenvaltioiden on toimittava yhteistyössä varmistaakseen, että sopimusvaltioiden kokous toimii saumattomasti kaikilta osin.
   8 artikla
   Unioni varmistaa yhtenäisyyden ja johdonmukaisuuden välineidensä ja politiikkojensa välillä kaikilla Rooman perussäännössä tarkoitettuihin vakavimpiin kansainvälisiin rikoksiin liittyvillä ulkoisen ja sisäisen toimintansa aloilla.
   9 artikla
   Neuvosto tarkastelee tätä päätöstä tarvittaessa uudelleen.
   10 artikla
   Yhteinen kanta 2003/444/YUTP kumotaan, ja se korvataan tällä päätöksellä. Viittauksia kumottuun yhteiseen kantaan 2003/444/YUTP pidetään viittauksina tähän päätökseen.
   11 artikla
   Tämä päätös tulee voimaan päivänä, jona se hyväksytään.

      Tehty Brysselissä 21 päivänä maaliskuuta 2011.

            Neuvoston puolesta

            Puheenjohtaja

         C. ASHTON

      (1)  EUVL L 115, 28.4.2006, s. 50.

      (2)  EYVL L 155, 12.6.2001, s. 19.

      (3)  EUVL L 150, 18.6.2003, s. 67.


title: 2014/48/EU: Neuvoston päätös, annettu 28 päivänä tammikuuta 2014 , Euroopan yhteisön sekä Tanskan hallituksen ja Grönlannin maakuntahallituksen välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan tekemisestä

text:
               31.1.2014

               FI

               Euroopan unionin virallinen lehti

               L 28/1

      NEUVOSTON PÄÄTÖS,
   annettu 28 päivänä tammikuuta 2014,
   Euroopan yhteisön sekä Tanskan hallituksen ja Grönlannin maakuntahallituksen välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan tekemisestä
   (2014/48/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 43 artiklan yhdessä sen 218 artiklan 6 kohdan a alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:

               (1)

               Neuvosto hyväksyi 28 päivänä kesäkuuta 2007 asetuksen (EY) N:o 753/2007 (1) Euroopan yhteisön sekä Tanskan hallituksen ja Grönlannin maakuntahallituksen välisen kalastuskumppanuussopimuksen (2), jäljempänä ’sopimus’, tekemisestä. Sopimukseen on liitetty siinä määrättyjen kalastusmahdollisuuksien ja taloudellisen korvauksen vahvistamista koskeva pöytäkirja (3), jäljempänä ’nykyinen pöytäkirja’. Nykyisen pöytäkirjan voimassaolo päättyy 31 päivänä joulukuuta 2012.

               (2)

               Unioni on neuvotellut Tanskan hallituksen ja Grönlannin hallituksen kanssa sopimukseen kuuluvan, kalastusmahdollisuuksien ja taloudellisen korvauksen vahvistamista koskevan uuden pöytäkirjan, jäljempänä ’pöytäkirja’.

               (3)

               Pöytäkirja on allekirjoitettu neuvoston päätöksen 2012/653/EU (4) mukaisesti sillä varauksella, että sen tekeminen saatetaan myöhemmin päätökseen, ja sitä sovelletaan väliaikaisesti 1 päivästä tammikuuta 2013 alkaen.

               (4)

               Pöytäkirja olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan yhteisön sekä Tanskan hallituksen ja Grönlannin maakuntahallituksen välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta tehty pöytäkirja unionin puolesta. (5)

   2 artikla
   Neuvoston puheenjohtaja antaa unionin puolesta pöytäkirjan 13 artiklassa määrätyn ilmoituksen.
   3 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 28 päivänä tammikuuta 2014.

            Neuvoston puolesta

            Puheenjohtaja

         G. STOURNARAS

      (1)  EUVL L 172, 30.6.2007, s. 1.

      (2)  EUVL L 172, 30.6.2007, s. 4.

      (3)  EUVL L 172, 30.6.2007, s. 9.

      (4)  EUVL L 293, 23.10.2012, s. 4.

      (5)  Pöytäkirja on julkaistu virallisessa lehdessä EUVL L 293, 23.10.2012, s. 5, yhdessä sen allekirjoittamista koskevan päätöksen kanssa.


title: 2005/457/EY: Komission päätös, tehty 4 päivänä huhtikuuta 2005, isomaltuloosin markkinoille saattamisen sallimisesta uuselintarvikkeena tai elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti (tiedoksiannettu numerolla K(2005) 1001)

text:
               23.6.2005

               FI

               Euroopan unionin virallinen lehti

               L 160/28

         KOMISSION PÄÄTÖS,
   tehty 4 päivänä huhtikuuta 2005,
   isomaltuloosin markkinoille saattamisen sallimisesta uuselintarvikkeena tai elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti
   (tiedoksiannettu numerolla K(2005) 1001)
   (Ainoastaan hollanninkielinen teksti on todistusvoimainen)
   (2005/457/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon uuselintarvikkeista ja elintarvikkeiden uusista ainesosista 27 päivänä tammikuuta 1997 annetun Euroopan parlamentin ja neuvoston asetuksen (EY) N:o 258/97 (1) ja erityisesti sen 7 artiklan,
   sekä katsoo seuraavaa:

               (1)

               Cargill Incorporated esitti Cerestarin kautta 30 päivänä lokakuuta 2003 Yhdistyneen kuningaskunnan toimivaltaisille viranomaisille hakemuksen isomaltuloosin saattamisesta markkinoille uuselintarvikkeena tai elintarvikkeiden uutena ainesosana.

               (2)

               Yhdistyneen kuningaskunnan toimivaltaiset viranomaiset antoivat 19 päivänä maaliskuuta 2004 ensiarvioraporttinsa.

               (3)

               Ensiarvioraportissaan Yhdistyneen kuningaskunnan toimivaltainen elintarvikkeiden arviointielin päättelee, että isomaltuloosin ehdotetut käyttötarkoitukset eivät muodosta vaaraa kuluttajille.

               (4)

               Komissio toimitti ensiarvioraportin kaikille jäsenvaltioille 15 päivänä huhtikuuta 2004.

               (5)

               Asetuksen (EY) N:o 258/97 6 artiklan 4 kohdassa säädetyssä 60 päivän määräajassa esitettiin kyseisen kohdan mukaisia perusteltuja muistutuksia tuotteen saattamisesta markkinoille.

               (6)

               Joulukuun 10 päivänä 2004 pidetyssä kokouksessa jäsenvaltioiden asiantuntijat tarkastelivat ensiarvioraportissa esitettyä riskinarviointia ja katsoivat, ettei asiasta tarvitse enää kuulla Euroopan elintarviketurvallisuusviranomaista.

               (7)

               Isomaltuloosia sisältävien elintarvikkeiden merkinnässä ja mainonnassa käytettäviin ravintoarvotietoihin sovelletaan elintarvikkeiden ravintoarvomerkinnöistä 24 päivänä syyskuuta 1990 annetun neuvoston direktiivin 90/496/ETY (2) säännöksiä.

               (8)

               Ensiarvioraportin perusteella voidaan vahvistaa, että isomaltuloosi täyttää asetuksen 3 artiklan 1 kohdassa säädetyt perusteet.

               (9)

               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON PÄÄTTÄNYT SEURAAVAA:
   1 artikla
   Isomaltuloosi, sellaisena kuin se on määriteltynä liitteessä, voidaan saattaa yhteisön markkinoille uuselintarvikkeena tai elintarvikkeiden uutena ainesosana elintarvikkeissa käytettäväksi.
   2 artikla
   Sana ”isomaltuloosi” on esitettävä tuotteen pakkausmerkinnöissä tai isomaltuloosia sisältävien tuotteiden ainesosaluettelossa.
   Isomaltuloosin mainintaan tähdellä (*) liitetyssä selkeästi näkyvässä alaviitteessä on esitettävä teksti ”isomaltuloosi on glukoosin ja fruktoosin lähde”. Tekstin kirjasinlajin on oltava vähintään samankokoinen kuin ainesosien luettelossa.
   3 artikla
   Tämä päätös on osoitettu Cargill Incorporatedille, c/o Cerestar, Havenstraat 84, B-1800 Vilvoorde.

      Tehty Brysselissä 4 päivänä huhtikuuta 2005.

            Komission puolesta

         Markos KYPRIANOU

            Komission jäsen

      (1)  EYVL L 43, 14.2.1997, s. 1. Asetus sellaisena kuin se on viimeksi muutettuna asetuksella (EY) N:o 1882/2003 (EUVL L 284, 31.10.2003, s. 1).

      (2)  EYVL L 276, 6.10.1990, s. 40. Direktiivi sellaisena kuin se on viimeksi muutettuna komission direktiivillä 2003/120/EY (EUVL L 333, 20.12.2003, s. 51).
   LIITE
   ISOMALTULOOSIN ERITELMÄ
   Määritelmät
   Pelkistävä disakkaridi, joka koostuu α-1,6-glykosidisidoksella toisiinsa liittyneistä yhdestä glukoosi- ja yhdestä fruktoosiyksiköstä. Isomaltuloosia valmistetaan sakkaroosista entsymaattisessa prosessissa. Kaupallinen tuote on isomaltuloosimonohydraatti.
   Kemiallinen nimi
   6-O-a-D-glukopyranosyyli-D-fruktofuranoosi, monohydraatti
   CAS-nro
   13718-94-0
   Kemiallinen kaava
   C12H22O11 · H2O
   Rakennekaava

   Kaavan mukainen molekyylipaino
   360,3 (monohydraatti)
   Pitoisuus
   Vähintään 98 % kuiva-aineesta
   Kuvaus
   Käytännöllisesti katsoen hajuttomia, valkoisia tai lähes valkoisia makeilta maistuvia kiteitä.
   Kuivaushäviö
   Enintään 6,5 % (60 °C, 5 tuntia)
   Lyijy
   Enintään 0,1 mg/kg
   Määritetään puhtaus annetulle tasolle sopivalla atomiabsorptiotekniikalla. Näytteen koon valinta ja näytteen valmistusmenetelmä voivat perustua FAO:n julkaisun Food and Nutrition Papers (FNP) numeron 5 (1) kohdassa ”Instrumental methods” kuvatun menetelmän periaatteisiin.

      (1)  Food and Nutrition Paper 5 Rev.2 – Guide to specifications for general notices, general analytical techniques, identification tests, test solutions and other reference materials. (JECFA) 1991, 322 s. Englanninkielinen – ISBN 92-5-102991-1.


title: 2014/122/EU: Neuvoston päätös, annettu 11 päivänä helmikuuta 2014 , Euroopan yhteisön ja sen jäsenvaltioiden sekä Sveitsin valaliiton väliseen henkilöiden vapaasta liikkuvuudesta tehtyyn sopimukseen liitettävän, Kroatian tasavallan osallistumista sopimuspuolena kyseiseen sopimukseen sen Euroopan unioniin liittymisen vuoksi koskevan pöytäkirjan allekirjoittamisesta Euroopan unionin ja sen jäsenvaltioiden puolesta

text:
               8.3.2014

               FI

               Euroopan unionin virallinen lehti

               L 69/2

      NEUVOSTON PÄÄTÖS,
   annettu 11 päivänä helmikuuta 2014,
   Euroopan yhteisön ja sen jäsenvaltioiden sekä Sveitsin valaliiton väliseen henkilöiden vapaasta liikkuvuudesta tehtyyn sopimukseen liitettävän, Kroatian tasavallan osallistumista sopimuspuolena kyseiseen sopimukseen sen Euroopan unioniin liittymisen vuoksi koskevan pöytäkirjan allekirjoittamisesta Euroopan unionin ja sen jäsenvaltioiden puolesta
   (2014/122/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä 218 artiklan 5 kohdan ja 218 artiklan 8 kohdan toisen alakohdan kanssa,
   ottaa huomioon Kroatian tasavallan liittymisasiakirjan ja erityisesti sen 6 artiklan 2 kohdan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvosto valtuutti 24 päivänä syyskuuta 2012 komission aloittamaan Sveitsin valaliiton kanssa neuvottelut mukautuksesta, joka tehtäisiin Euroopan yhteisön ja sen jäsenvaltioiden sekä Sveitsin valaliiton väliseen henkilöiden vapaasta liikkuvuudesta tehtyyn sopimukseen neuvoteltavan pöytäkirjan, jäljempänä ’pöytäkirja’, muodossa koskien Kroatian tasavallan osallistumista sopimuspuolena Euroopan unionin laajentumisen johdosta. Kroatia liittyi Euroopan unioniin 1 päivänä heinäkuuta 2013.

               (2)

               Pöytäkirjaa koskevat neuvottelut on saatu onnistuneesti päätökseen.

               (3)

               Pöytäkirja olisi sen vuoksi allekirjoitettava Euroopan unionin ja sen jäsenvaltioiden puolesta sillä varauksella, että sen tekeminen saatetaan myöhemmin päätökseen,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan valtuutus Euroopan yhteisön ja sen jäsenvaltioiden sekä Sveitsin valaliiton väliseen henkilöiden vapaasta liikkuvuudesta tehtyyn sopimukseen liitettävän Kroatian tasavallan osallistumista sopimuspuolena kyseiseen sopimukseen sen Euroopan unioniin liittymisen vuoksi koskevan pöytäkirjan allekirjoittamiselle Euroopan unionin ja sen jäsenvaltioiden puolesta sillä varauksella, että kyseisen pöytäkirjan tekeminen saatetaan päätökseen.
   2 artikla
   Neuvoston puheenjohtaja valtuutetaan nimeämään henkilö, jolla on oikeus allekirjoittaa sopimus (Euroopan) unionin ja sen jäsenvaltioiden puolesta.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 11 päivänä helmikuuta 2014.

            Neuvoston puolesta

            Puheenjohtaja

         E. VENIZELOS


title: Jäsenvaltioiden hallitusten edustajien päätös (EU, Euratom) 2016/1657, annettu 7 päivänä syyskuuta 2016, unionin yleisen tuomioistuimen tuomarin nimittämisestä

text:
               15.9.2016

               FI

               Euroopan unionin virallinen lehti

               L 247/18

         JÄSENVALTIOIDEN HALLITUSTEN EDUSTAJIEN PÄÄTÖS (EU, Euratom) 2016/1657,
   annettu 7 päivänä syyskuuta 2016,
   unionin yleisen tuomioistuimen tuomarin nimittämisestä
   EUROOPAN UNIONIN JÄSENVALTIOIDEN HALLITUSTEN EDUSTAJAT, jotka
   ottavat huomioon Euroopan unionista tehdyn sopimuksen ja erityisesti sen 19 artiklan,
   ottavat huomioon Euroopan unionin toiminnasta tehdyn sopimuksen ja erityisesti sen 254 ja 255 artiklan,
   ottavat huomioon Euroopan atomienergiayhteisön perustamissopimuksen ja erityisesti sen 106 A artiklan 1 kohdan,
   sekä katsovat seuraavaa:

               (1)

               Euroopan unionin tuomioistuimen perussäännöstä tehdyssä pöytäkirjassa N:o 3 olevan 5 ja 7 artiklan nojalla sekä Carl WETTERin 19 päivänä syyskuuta 2016 voimaan tulevan eroamisen johdosta unionin yleiseen tuomioistuimeen olisi nimitettävä tuomari Carl WETTERin jäljellä olevaksi toimikaudeksi eli 31 päivään elokuuta 2019 saakka.

               (2)

               Ulf ÖBERGiä on ehdotettu vapautuvalle paikalle.

               (3)

               Euroopan unionin toiminnasta tehdyn sopimuksen 255 artiklalla perustettu komitea on antanut lausuntonsa Ulf ÖBERGin soveltuvuudesta unionin yleisen tuomioistuimen tuomarin tehtävään,

         OVAT HYVÄKSYNEET TÄMÄN PÄÄTÖKSEN:
   1 artikla
   Nimitetään Ulf ÖBERG unionin yleisen tuomioistuimen tuomariksi 19 päivänä syyskuuta 2016 alkavaksi ja 31 päivänä elokuuta 2019 päättyväksi kaudeksi.
   2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 7 päivänä syyskuuta 2016.

            Puheenjohtaja

         P. JAVORČÍK


title: Neuvoston päätös 2014/674/YUTP, annettu 25 päivänä syyskuuta 2014 , Kongon demokraattisen tasavallan turvallisuusalan uudistusta koskevasta Euroopan unionin neuvonta- ja avustusoperaatiosta (EUSEC RD Congo) annetun päätöksen 2010/565/YUTP muuttamisesta ja sen voimassaolon jatkamisesta

text:
               26.9.2014

               FI

               Euroopan unionin virallinen lehti

               L 282/24

         NEUVOSTON PÄÄTÖS 2014/674/YUTP,
   annettu 25 päivänä syyskuuta 2014,
   Kongon demokraattisen tasavallan turvallisuusalan uudistusta koskevasta Euroopan unionin neuvonta- ja avustusoperaatiosta (EUSEC RD Congo) annetun päätöksen 2010/565/YUTP muuttamisesta ja sen voimassaolon jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 21 päivänä syyskuuta 2010 päätöksen 2010/565/YUTP (1), jota on viimeksi muutettu päätöksellä 2013/468/YUTP (2). Päätöksen 2010/565/YUTP voimassaolo päättyy 30 päivänä syyskuuta 2014.

               (2)

               Poliittisten ja turvallisuusasioiden komitea (PTK) hyväksyi 18 päivänä kesäkuuta 2014 EUSEC RD Congon siirtymistä koskevat yksityiskohtaiset menettelysäännöt tulevassa EU:n osallistumisessa Kongon demokraattisen tasavallan turvallisuusalan uudistuksen tukemiseen, sisältäen EUSEC RD Congon jatkamisen yhdeksällä kuukaudella 30 päivään kesäkuuta 2015 saakka, jotta voidaan panna täytäntöön lopullinen siirtymäkausi, jonka aikana tehtävät on tarkoitus siirtää toiselle osapuolelle.

               (3)

               EUSEC RD Congo toteutetaan tilanteessa, joka saattaa huonontua ja joka voi haitata perussopimuksen 21 artiklassa määrättyjen unionin ulkoisen toiminnan tavoitteiden saavuttamista,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2010/565/YUTP seuraavasti:

               1)

               Korvataan 2 artikla seuraavasti:
               ”2 artikla
               Toimeksianto
               Operaation tarkoituksena on antaa turvallisuusalan uudistukselle käytännön tukea tiiviissä yhteistyössä ja yhteensovitetusti muiden kansainvälisen yhteisön toimijoiden, erityisesti Yhdistyneiden kansakuntien ja MONUSCO-operaation, kanssa ja 1 artiklassa vahvistettujen tavoitteiden saavuttamiseksi luomalla edellytykset niiden toimien ja hankkeiden, jotka perustuvat Kongon viranomaisten FARDC:ia koskevassa uudistussuunnitelmassa hyväksymiin suuntaviivoihin ja jotka on sisällytetty operaation toimintaohjelmaan, toteuttamiseksi lyhyellä ja keskipitkällä aikavälillä, mukaan lukien

                           a)

                           strategisen tuen ylläpitäminen ottaen kaikessa toiminnassa huomioon toimenpiteet, jotka liittyvät rankaisemattomuuden torjuntaan ihmisoikeuksien kunnioittamisen alalla, myös seksuaalisen väkivallan osalta;

                           b)

                           tuen ylläpitäminen hallinnon lujittamiselle ja henkilöstöresurssien hallintajärjestelmän perustamiselle käynnissä olevan työn pohjalta ja prosessin riippumattomuutta edistäen;

                           c)

                           FARDC:n operatiivisten valmiuksien parantaminen työskentelemällä sotilasviranomaisten kanssa sotilaskoulutusjärjestelmän kestävöittämiseksi, keskittyen upseereiden ja aliupseereiden kouluihin.”

               2)

               Korvataan 3 artiklan 1 kohta seuraavasti:
               ”1.   EUSEC RD Congon rakenne on sen suunnitteluasiakirjojen mukainen.”

               3)

               Kumotaan 5 artiklan 4 kohta.

               4)

               Korvataan 9 artikla seuraavasti:
               ”9 artikla
               Rahoitusjärjestelyt
               1.   Operaatioon liittyviin menoihin tarkoitettu rahoitusohje 1 päivän lokakuuta 2010 ja 30 päivän syyskuuta 2011 väliselle ajalle on 12 600 000 euroa.
               Operaatioon liittyviin menoihin tarkoitettu rahoitusohje 1 päivän lokakuuta 2011 ja 30 päivän syyskuuta 2012 väliselle ajalle on 13 600 000 euroa.
               Operaatioon liittyviin menoihin tarkoitettu rahoitusohje 1 päivän lokakuuta 2012 ja 30 päivän syyskuuta 2013 väliselle ajalle on 11 000 000 euroa.
               Operaatioon liittyviin menoihin tarkoitettu rahoitusohje 1 päivän lokakuuta 2013 ja 30 päivän syyskuuta 2014 väliselle ajalle on 8 455 000 euroa.
               Operaatioon liittyviin menoihin tarkoitettu rahoitusohje 1 päivän lokakuuta 2014 ja 30 päivän kesäkuuta 2015 väliselle ajalle on 4 600 000 euroa.
               2.   Kaikkia menoja hallinnoidaan unionin yleiseen talousarvioon sovellettavien sääntöjen ja menettelyjen mukaisesti. Luonnolliset henkilöt ja oikeushenkilöt voivat osallistua EUSEC RD Congon hankintamenettelyihin rajoituksetta. Lisäksi EUSEC RD Congon ostamiin tuotteisiin ei sovelleta alkuperäsääntöjä. Operaatio voi komission hyväksynnän saatuaan sopia jäsenvaltioiden, isäntävaltion, osallistuvien kolmansien valtioiden ja muiden kansainvälisten toimijoiden kanssa teknisistä järjestelyistä, jotka koskevat laitteiden ja palvelujen toimittamista ja toimitilojen tarjoamista EUSEC RD Congolle.
               3.   EUSEC RD Congo vastaa operaation talousarvion toteuttamisesta. EUSEC RD Congo allekirjoittaa tätä koskevan sopimuksen komission kanssa.
               4.   EUSEC RD Congo vastaa toimeksiannon täytäntöönpanosta aiheutuvista vaatimuksista ja velvoitteista 1 päivästä lokakuuta 2013 alkaen lukuun ottamatta mahdollisia vaatimuksia, jotka liittyvät operaation johtajan vakaviin väärinkäytöksiin, joista operaation johtaja on vastuussa, sanotun kuitenkaan rajoittamatta EUSEC RD Congon ja sen henkilöstön asemaa koskevien säännösten soveltamista.
               5.   Rahoitusjärjestelyt toteutetaan rajoittamatta 5 ja 7 artiklassa säädettyjä johtamisjärjestelyjä ja EUSEC RD Congon operatiivisia vaatimuksia, joihin sisältyy laitteiden yhteensopivuus ja operaation ryhmien yhteistoimintakyky.
               6.   Menot ovat rahoituskelpoisia tämän päätöksen voimaantulopäivästä alkaen.”

               5)

               Lisätään artikla seuraavasti:
               ”9 a artikla
               Hankeyksikkö
               1.   EUSEC RD Congolla on hankeyksikkö hankkeiden määrittelyä ja toteuttamista varten. EUSEC RD Congo tarvittaessa avustaa ja ohjeistaa jäsenvaltioiden ja kolmansien valtioiden omalla vastuullaan toteuttamia hankkeita EUSEC RD Congon toimeksiantoon liittyvillä aloilla ja sen tavoitteiden tukemiseksi.
               2.   Jollei 3 kohdasta muuta johdu, EUSEC RD Congolla on lupa käyttää jäsenvaltioiden tai kolmansien valtioiden rahoitusosuuksia pannakseen täytäntöön hankkeita, joiden katsotaan täydentävän johdonmukaisesti EUSEC RD Congon muita toimia, jos kyseinen hanke:

                           a)

                           sisältyy tätä päätöstä koskevaan rahoitusselvitykseen; tai

                           b)

                           on toimeksiannon aikana operaation johtajan pyynnöstä sisällytetty rahoitusselvitykseen sitä muuttamalla.

                     EUSEC RD Congo tekee näiden valtioiden kanssa sopimuksen, johon sisällytetään etenkin erityismenettelyt kolmansien osapuolien sellaisten valitusten käsittelemiseksi, jotka koskevat EUSEC RD Congon toimista tai laiminlyönneistä aiheutuneita vahinkoja näiden valtioiden käyttöön antamien varojen käytössä. Osallistuvat valtiot eivät voi missään tapauksessa katsoa unionin tai korkean edustajan olevan vastuussa EUSEC RD Congon toimista tai laiminlyönneistä näiden valtioiden käyttöön antamien varojen käytössä.
               3.   Kolmansien valtioiden osallistuminen hankeyksikön rahoittamiseen edellyttää PTK:n antamaa hyväksyntää.”

               6)

               Muutetaan 13 artikla seuraavasti:

                           a)

                           korvataan 1 kohta seuraavasti:
                           ”1.   Korkealla edustajalla on valtuudet luovuttaa tarvittaessa ja operaation tarpeiden mukaisesti tähän päätökseen osallistuville kolmansille valtioille operaatiota varten laadittuja EU:n turvallisuusluokiteltuja tietoja ja asiakirjoja ’CONFIDENTIEL UE/EU CONFIDENTIAL’ -tasolle saakka neuvoston päätöstä 2013/488/EU (3) noudattaen.

                              (3)  Neuvoston päätös 2013/488/EU, annettu 23 päivänä syyskuuta 2013, EU:n turvallisuusluokiteltujen tietojen suojaamista koskevista turvallisuussäännöistä (EUVL L 274, 15.10.2013, s. 1).”"
						;

                           b)

                           korvataan 5 kohta seuraavasti:
                           ”5.   Korkea edustaja voi siirtää 1–4 kohdassa tarkoitetut valtuudet sekä valtuudet sopia 2 ja 3 kohdassa tarkoitetuista järjestelyistä alaisuudessaan oleville henkilöille ja/tai operaation johtajalle.”

               7)

               Korvataan 17 artiklan toinen kohta seuraavasti:
               ”Sitä sovelletaan 30 päivään kesäkuuta 2015.”

         2 artikla
   Tämä päätös tulee voimaan päivänä, jona se hyväksytään.
   Sitä sovelletaan 1 päivästä lokakuuta 2014.

      Tehty Brysselissä 25 päivänä syyskuuta 2014.

            Neuvoston puolesta

            Puheenjohtaja

         F. GUIDI

      (1)  Neuvoston päätös 2010/565/YUTP, hyväksytty 21 päivänä syyskuuta 2010, Kongon demokraattisen tasavallan turvallisuusalan uudistusta koskevasta Euroopan unionin neuvonta- ja avustusoperaatiosta (EUSEC RD Congo) (EUVL L 248, 22.9.2010, s. 59).

      (2)  Neuvoston päätös 2013/468/YUTP, annettu 23 päivänä syyskuuta 2013, Kongon demokraattisen tasavallan turvallisuusalan uudistusta koskevasta Euroopan unionin neuvonta- ja avustusoperaatiosta (EUSEC RD Congo) annetun päätöksen 2010/565/YUTP muuttamisesta ja sen voimassaolon jatkamisesta (EUVL L 252, 24.9.2013, s. 29).